•\tΆμεση ενίσχυση του υγειονομικού προσωπικού με μαζικές προσλήψεις γιατρών όλων των ειδικοτήτων, με νοσηλευτικό προσωπικό.\n•\tΝα επιταχθούν άμεσα τα χειρουργεία, οι κλίνες ΜΕΘ, τα κρεβάτια, τα διαγνωστικά και τα εργαστηριακά κέντρα των ιδιωτικών νοσοκομείων. Το ίδιο να γίνει και με τους ιδιώτες γιατρούς, που είναι επί το πλείστον έμπειροι επιστήμονες.\n•\tΝα επιταχθούν τα αναγκαία υλικά για την υποδομή του δημόσιου συστήματος Υγείας και για τον άμεσο εφοδιασμό των υγειονομικών.\n•\tΝα στελεχωθεί επαρκώς η υπηρεσία «Βοήθεια στο Σπίτι».\n•\tΝα επιταχθούν ξενοδοχεία, στα οποία θα μπορούν να διαμένουν οι υγειονομικοί των δημόσιων νοσοκομείων.\n•\tΜέτρα προστασίας στους χώρους δουλειάς. Άμεσες μαζικές προσλήψεις γιατρών εργασίας και τεχνικών ασφαλείας και εντατικοί έλεγχοι από την επιθεώρηση εργασίας. Πρόσθετες Άδειες με πλήρεις αποδοχές στους εργαζόμενους με χρόνια νοσήματα που ανήκουν στις ευπαθείς ομάδες, στις εγκυμονούσες.\n•\tΤην κατάργηση όλων των αντεργατικών διατάξεων των ΠΝΠ. Να κηρυχτούν παράνομες όλες οι απολύσεις που έγιναν από 1η Μάρτη και οι αρνητικές μεταβολές στις συμβάσεις, στα ωράρια, στους μισθούς, στις εργασιακές σχέσεις.\n•\tΤην αυτόματη κατάργηση με το πέρας της καραντίνας όλων των απαράδεκτων απαγορεύσεων στην συνδικαλιστική δράση, όπως το άρθρο 12 της ΠΝΠ που ανοίγει ξανά το δρόμο για επιτάξεις απεργών και κήρυξη πολιτικής επιστράτευσης σε κλάδους που διεκδικούν. Καμία ανοχή στον περιορισμό των πολιτικών και συνδικαλιστικών ελευθεριών. Το Δώρο Πάσχα να δοθεί στο ακέραιο και στην ώρα του. Οι εργαζόμενοι να δώσουν μάχη για το δικαίωμά τους.\n•\tΓια όσο διάστημα διαρκούν τα περιοριστικά μέτρα και η απαγόρευση, να υπάρχει απαλλαγή από τις χρεώσεις σε ρεύμα, επικοινωνία, νερό, φυσικό αέριο. Να μην υπάρχουν διακοπές ηλεκτρικού ρεύματος, τηλεπικοινωνιών, νερού.\n•\tΑναστολή πληρωμών για τους εργαζόμενους προς Δημόσιο, τράπεζες, κατάργηση πλειστηριασμών κύριας κατοικίας και κατασχέσεων\nΣΥΛΛΟΓΟΣ ΕΚΠΑΙΔΕΥΤΙΚΩΝ Π.Ε. ΗΛΙΟΥΠΟΛΗΣ ''Μ.ΠΑΠΑΜΑΥΡΟΣ' ΗΛΙΟΥΠΟΛΗ ΗΛΙΟΥΠΟΛΗ ΓΙΑ ΟΛΟΥΣ ILIOUPOLI WWW.ILIOUPOLIGIAOLOUS.GR


Επεξεργαστής Intel Xeon Gold 6238M 2.1GHz 22C/44T 10.4GT/δευτ 30.25M Cache Turbo HT (140W) DDR4-2933 : Εξαρτήματα & αναβαθμίσεις | Dell Ελλάδα\nΕπεξεργαστής Intel Xeon Gold 6238M 2.1GHz 22C/44T 10.4GT/δευτ 30.25M Cache Turbo HT (140W) DDR4-2933\nΟ επεξεργαστής Intel Xeon® 6238M, 2.1GHz, 22 πυρήνων ενισχύει την απόδοση και την ταχύτητα του συστήματός σας. Επιπροσθέτως, η τεχνολογία εικονικοποίησης δίνει τη δυνατότητα μεταφοράς περισσότερων ... Πλήρης περιγραφή\nΕπεξεργαστής Intel Xeon Gold 6238M 2.1GHz 22C/44T 10.4GT/δευτ 30.25M Cache Turbo HT (140W) DDR4-2933Ο επεξεργαστής Intel Xeon® 6238M, 2.1GHz, 22 πυρήνων ενισχύει την απόδοση και την ταχύτητα του συστήματός σας. Επιπροσθέτως, η τεχνολογία εικονικοποίησης δίνει τη δυνατότητα μεταφοράς περισσότερων περιβαλλόντων. Υποστηρίζει την τεχνολογία Enhanced Speedstep® που επιτρέπει τις εναλλαγές ανάμεσα στην απόδοση και την κατανάλωση ενέργειας.\nΟι Τεχνολογίες παρακολούθησης θερμικής απόδοσης προστατεύουν το πακέτο και το σύστημα του επεξεργαστή από βλάβες που οφείλονται σε θερμικούς παράγοντες μέσα από διάφορες λειτουργίες θερμικής διαχείρισης. Το VT-x με Extended Page Tables (EPT), που είναι επίσης γνωστό και ως Second Level Address Translation (SLAT), παρέχει επιτάχυνση για εικονικά διαμορφωμένες εφαρμογές με υψηλές απαιτήσεις μνήμης. Εφοδιασμένος με περισσότερα χαρακτηριστικά, ο επεξεργαστής Xeon 6238M 2.1GHz αποτελεί την ιδανική επιλογή ουσιαστικά για όλες τις εφαρμογές με υψηλές απαιτήσεις σε δεδομένα ή με βασική επιχειρηματική υποδομή.\nΕξάρτημα κατασκευαστή : T1YNV | Εξάρτημα Dell : 338-BTTB\nΟ επεξεργαστής Intel Xeon® 6238M, 2.1GHz, 22 πυρήνων ενισχύει την απόδοση και την ταχύτητα του συστήματός σας. Επιπροσθέτως, η τεχνολογία εικονικοποίησης δίνει τη δυνατότητα μεταφοράς περισσότερων περιβαλλόντων. Υποστηρίζει την τεχνολογία Enhanced Speedstep® που επιτρέπει τις εναλλαγές ανάμεσα στην απόδοση και την κατανάλωση ενέργειας.\nΕξάρτημα κατασκευαστή : T1YNV\nΕξάρτημα Dell : 338-BTTB


Για το ψάρεμα γενικά (5)\nΠεταχτάρια και μπλεξίματα\nΕνα πολυ συνηθισμενο προβλημα που αντιμετωπιζουν τα πεταχταρια με η χωρις μηχανικα καλαμια ειναι τα σκαλωματα στους βυθους. Απολυτη θεραπεια δεν υπαρχει διοτι ενας βυθος εχει παντα τον τροπο του να σε σκαλωσει. Μια ιδεα που δοκιμασαμε με επιτυχια ειναι η ακολουθη.Ας υποθεσουμε για το παραδειγμα οτι εχουμε ενα πεταχταρι με μια αρματωσια 3 αγκιστριων (3πλαρακι) και ενα τεμολινο. Θα ριξουμε θα παρουμε καποια μποσικα και θα περιμενουμε τα τσιμπηματα. Η αρματωσια οπως και η πετονια μετα απο αυτη θα αρχισουν μια ελευθερη πτωση μεσα στο νερο. Αυτη η πτωση θα οδηγησει σε σκαλωμα ειδικα αν παρατησουμε το πεταχταρι για λιγη ωρα στην ησυχια του. Η αρματωσια συνηθως ενωνεται με την πετονια με παραμανοξεστριφταρο κτλ. Εκει στο σημειο αυτο θα βαλουμε ενα μικρο σταθερο φελλο.Απο πανω του θα βαλουμε ενα μικρο κινητο** φελλο.Ας δουμε τι θα συμβει. Ο μεν σταθερος φελλος θα κρατησει την αρματωσια σε ορθια θεση ο δε κινητος θα αρχισει να τρεχει πανω στην πετονια με κατευθυνση την επιφανεια της θαλασσας. Αν θα φτασει η δεν θα φτασει στην επιφανεια κατα την διαρκεια του κυκλου* της συγκεκριμενης ριξιας λιγο ενδιαφερει. Το σημαντικο ειναι οτι θα κραταει την πετονια αβυθιστη και πολυ πανω απο φυκιαδες βραχια και αλλα…\nΛοιπον οταν αρχιζα να αγοραζω εξοπλισμο για ψαρεμα έλεγα σε όλους οτι θα πάω και θα τους φερω ψάρια τοσα για να τρώμε για μια εβδομάδα και μου έλεγαν να συγρατηθω, αλλα τους απαντουσα οτι οτι θα εχω την τυχη του πρωταρη.Ολα καλα εως οτου έφτασε η ωρα για ψαρεμα.Πηγαινω στην παραλια αρχιζω να ετοιμαζω το καλαμι,την πετονια,τα αγκιστρια,τα δολωματα.Ολα ειναι ετοιμα και ριχνω επιτελους για πρωτη μου φορα.Περιμενω και περιμενω και περιμενω.Τιποτα.Οκ λεω ισως ετυχε σημερα, αυριο θα πιασω.Πηγαινω αυριο τα ετοιμαζω ολα ριχνω και περιμενω.Τιποτα παλι.Σκεφτομαι οτι υπαρχει και η αυριανη και τελευταια βραδια οπου θα προσπαθησω να πιασω κατι αν και δεν ηταν στο χερι μου.Ερχεται και η αυριανη βραδια και ειμαι πεπεισμενος οτι θα πιασω κατι σιγουρα.Και πιστευω πως καταλαβαινετε οτι δεν επιασα τιποτα και την τριτη βραδια.Γι'αυτο εσεις οι αρχαριοι μην ακουτε κανεναν να λεει οτι δεν θα πιασετε τιποτα αλλα μην λετε και οτι θα πιασετε...Αρα μην λετε τιποτα αμα ειναι να πιαστει το ψαρι θα πιαστει!!!!!!!!!!!!!!!ΚΑΛΕΣ ΨΑΡΙΕΣ!!!!!!!!!!!!!!!!\nΠρέπει να ξέρουμε τι θα ζητήσουμε απο την θάλασσα ανάλογα με το είδος της ακρογιαλιάς και του βυθού. Γιατί εχει και η θάλασσα τα λειβάδια της οπου βρίσκουνε τροφή τα ψέρια γι' αυτό και δεν λείπουν απο αυτά. Είναι οι λεγόμενοι ψαρότοποι.Καθε ψαρι θελει τον τοπο του για να βρει την καταλληλη τροφη και για να αφησει τα αυγα του. Εκει πρεπει να τα αναζητησουμε και να τα ψαρεψουμε. Είναι η τραγάνα περίφημος ψαρότοπος για τα περισσότερα ψάρια. Βυθός στρωμένος με τα κόκκινα, πράσινα ασβεστωμένα κλαδάκια και φύλλα. Είναι η τροκαδα βυθός ομαλός στρωμένος με άγριες ασβεστωμένες πέτρες (απολιθώματα φυτών). Στους δυο αυτούς τόπους δεν λείπουν τα λυθρινια,οι συναγρίδες, τα φαγκρια,οι σφυρίδες κτλ. Είναι οι ξέρες βυθός βραχώδης, ανώμαλος με ανοίγματα και ακανονιστους βράχους, που μέσα τους βρίσκεις, στηρες ,ροφούς. Είναι οι μπαγκοι , υποβρυχια οροπέδια με απότομη αποχή, που κρεμαστά κάτω από τις άκρες τους συναντάς τον ομαλό βυθό. Εκει φωλιαζουν ολα τα πετροψαρα και μικροψαρα,χανοι και περκες. Ειναι ο βουρκος του πελαγους με τους βλαχους κι ο βουρκος της ακρογιαλιας με τα λαβρακια, κεφαλια,τσιπουρες. Ειναι οι αμμουδιες με τις τσιπουρες, λαβρακια, μουρμουρες, κατσουλες, γλωσσες, δρακαινες, μυλοκοπια. Ειναι οι φυκιαδες με τους σπαρους,μαριδες, μουγκρια,περκες. Ειναι οι πετρες της ακρογιαλιας…\nΤη Ζαργάνα μπορούμε να την ψαρέψουμε και με συρτή καθώς και από την ακτή. Ο εξοπλισμός μας στη συρτή θα πρέπει να είναι πολύ ελαφρύς. Χρησιμοποιούμε πολύ ελαφριά καλάμια μήκους 2-2,5 μέτρων, τα οποία πρέπει να έχουν πολύ ευαίσθητη κορυφή, με δράση που να μαλακώνει βαθμιαία. Βάζουμε μηχανισμούς με σταθερό ταμπούρο και μεσαίες διαστάσεις, με μάνα διαμέτρου 0,20-0,25 ή σύνθετο νήμα 0,15-0,17 που, επειδή δεν έχει καθόλου ελαστικότητα, μας δείχνει καλύτερα τα τσιμπήματα και μεταδίδει άμεσα το κάρφωμα. Στη μάνα δένουμε ένα πολύ μικρό στριφτάρι που να γυρνάει πάρα πολύ εύκολα για να μη στρίβει η πετονιά. Το παράμαλλο μπορεί να έχει διάμετρο 0,14-0,20, ανάλογα με τη διαύγεια των νερών. Τα δολώματα που χρησιμοποιούμε στο ψάρεμα της ζαργάνας είναι και φυσικά και τεχνητά. Το πιο συνηθισμένο φυσικό δόλωμα είναι το φιλέτο Ζαργάνας διατηρημένο σε αλάτι. Τα πιο συνηθισμένα τεχνητά δολώματα που χρησιμοποιούμε είναι οι ματασίνιες και τα σιλικονούχα χελάκια. Ο εξοπλισμός μας στο ψάρεμα της Ζαργάνας από την ακτή είναι περίπου ο ίδιος, αλλάζει μόνο το δόλωμα. Χρησιμοποιούμε πολύ μικρά κομματάκια από σαρδέλα δολωμένα σε πολύ μικρά αγκίστρια. Σας εύχομαι να βγάλετε πολλές Ζαργάνες.\nΣύντομη αναφορά σε διάφορα είδη ψαριών, το ψάρεμά τους και άλλα στοιχεία. Η γόπα: Είναι μεσαίου μεγέθους ψάρι (100-400 gr), έχει χρυσοπράσινο χρώμα και δεν έχει παράξενα χαρακτηριστικά. Βρίσκεται σε κοπάδια . Κρατιέται με μαλάγρα κάτω από το σκάφος που ψαρεύουμε κάθετη , τσαπαρί . Ψαρεύεται και με καλάμι κρεμαστά από τα Βραχιά , τα λιμάνια , με συρτή , πεταχτάρι . Φθάνει τα 20-30 εκ. Η συναγρίδα: Τη βρίσκουμε σε μικρό μέγεθος αλλά το βάρος της μπορεί να φτάσει και τα οκτώ κιλά. Έχει κόκκινο χρώμα και ζει σε βαθιά νερά όπου υπάρχουν ξέρες. Ψαρεύεται με παραγάδι, συρτή βυθού και δίχτυ. Με δόλωμα σκουμπρί, σαυρίδι, ψαράκι μεταλλικό ή κουταλάκι Ο αστακός: Ζει σε βαθιά νερά. Το βάρος του κυμαίνεται από 500 έως 2.000 gr. Έχει πορτοκαλί χρώμα αλλά τον συναντάμε και σε κόκκινο χρώμα. Έχει δύο δαγκάνες και είναι οστρακοειδές. Μεγαλύτερος εχθρός του θεωρείται το χταπόδι Το σαλάχι: Είναι μεγάλο ψάρι, το οποίο έχει φαρδιά πτερύγια και ουρά. Ζει σε βαθιά νερά. Μερικά από αυτά προκαλούν ηλεκτρικές εκκενώσεις από την ουρά και τα άκρα. Είναι θηλαστικό και σε κάθε γέννα οι απόγονοι τους κυμαίνονται από 6 έως 7 μικρά. Η γαρίδα: Τη βρίσκουμε σε μικρό μέγεθος, έχει πορτοκαλί χρώμα…


Νατάσα Καλογρίδη: Οι πρώτες δηλώσεις για τη σχέση της με τον Αλέξανδρο Λυκουρέζο! - Ηλεία Οικονομία\nΔηλώσεις στην κάμερα του Happy Day από το Ζάππειο και την 23η Athens Xclusive Designers Week, που βρέθηκε έκανε η Νατάσα Καλογρίδη.\nΗ γνωστή ηθοποιός μάλιστα δεν δίστασε να μιλήσει για πρώτη φορά στη σχέση της με τον Αλέξανδρο Λυκουρέζο! Η Νατάσα σχολίασε με τον δικό της μοναδικό τρόπο τα όσα ακούγονται για το ειδύλλιό της!\n«Τι δηλώνω για την προσωπική μου ζωή; Αυτό που με ρωτάτε και που εγώ θα πρέπει να σας απαντήσω πράγματα γα μία στατική πραγματικότητα, είναι λίγο βαρετό και ανιαρό. Να αφήσουμε λίγο να καλπάσει η φαντασία μας; Οπότε φανταστείτε και εσείς ό,τι θέλετε. Δώστε φαντασία στον λαό», είπε όλο νόημα η Νατάσα Καλογρίδη.


εφημεριδα Λουσιος -online: Τα μικρά λεωφορειάκια, οι "ήρωες" των λεγόμενων "άγονων γραμμών"\n- στο χωριό Βρονταμάς, κοντά στα σύνορα Λακωνίας-Αρκαδίας\nΤα μικρά λεωφορειάκια, οι "ήρωες" των λεγόμενων "άγονων γραμμών", που σκαρφάλωναν σε ορεινά χωριά από κακοτράχαλους χωματόδρομους σκισμένους από τις βροχές, πλάι σε γκρεμούς που έχασκαν από κάτω τους να τα καταπιούν, πνιγμένα στη σκόνη το καλοκαίρι, γλιστρώντας στις λάσπες και στα χιόνια το χειμώνα, για να πάνε τον κόσμο των χωριών στην πόλη και στο κεφαλοχώρι, κατά τις ανάγκες του τον καθένα, και να τον ξαναφέρουν πίσω.\nΤ' αγαπούσε ο κόσμος τούτα τα μικρά λεωφορεία και οι οδηγοί τους ήταν άνθρωποι δικοί του. Ήταν, πραγματικά ,κομμάτι της ζωής τους όχι μόνο γιατί τους εξυπηρετούσαν , αλλά και γιατί τους έφερναν έναν αέρα αισιοδοξίας κι ελπίδας πως κάποιος τους θυμάται πως υπάρχει κάτι που τους ενώνει με τη ζωή.\nΑυτό το NISSAN CABALL C340 φωτογραφήθηκε στο χωριό Βρονταμάς, κοντά στα σύνορα Λακωνίας-Αρκαδίας και προφανώς εκτελούσε άγονο δρομολόγιο στην περιοχή.\n(φωτο και πληροφορίες : mesametaforas.gr)


Αποκαλυπτικός όσο ποτέ ο ηθοποιός Νίκος Πουρσανίδης μιλάει για όλα | The Touch\nΑποκαλυπτικός όσο ποτέ ο ηθοποιός Νίκος Πουρσανίδης μιλάει για όλα\nΟ Νίκος Πουρσανίδης ανοίγει την καρδιά του αποκλειστικά στο «The Touch»\nΟ Νίκος Πουρσανίδης μπήκε τηλεοπτικά στην ζωή μας τον Οκτώβριο του 2008, όταν ενσάρκωσε τον ρόλο του «Δικηγόρου» στην πετυχημένη κωμική σειρά του MEGA «Η Πολυκατοικία».\nΨάχνοντας για τον ηθοποιό θέλοντας να μάθω περισσότερα, από όσα γνώριζα μέχρι στιγμής για την ζωή του, με εντυπωσίασε το γεγονός πως λίγο μετά το τέλος της πετυχημένης κωμικής σειράς του MEGA «Η Πολυκατοικία» όπου και συμμετείχε, «εγκατέλειψε» την Ελλάδα, «μηδένισε τα πάντα στη ζωή του» κι άρχισε ξανά από την αρχή.\nΜάλιστα παντρεύτηκε και έγινε μπαμπάς στην Αγγλία και κατά τη διαμονή του εκεί δεν ασχολήθηκε με την ηθοποιία, αλλά έκανε διάφορα επαγγέλματα. Στη συνέχεια βέβαια είχε συνεργασία με μεγάλους και αξιόλογους σκηνοθέτες στο Λονδίνο που του έδωσαν την ευκαιρία να ενσαρκώσει ρόλους πολύ σημαντικούς.\nΣυντάκτης: Ιώαννης Γερολέμου\n«Έχω παίξει στο «Κόκκινο Νυφικό» του Ανδρέα Γεωργίου όπου ήταν μια σειρά…»\nΟ Νίκος Πουρσανίδης την φετινή τηλεοπτική σεζόν πρωταγωνιστεί στην νέα κωμική σειρά του «OPEN» Ελλάδος και «OMEGA» Κύπρου, «Για Πάντα Παιδιά».\nΧαμογελαστός, ευγενικός και πάνω από όλα ειλικρινής άνοιξε την καρδιά του και μίλησε για όλα.\nΕπιστρέφεις στην τηλεόραση σε ένα νέο κανάλι, το «OPEN». Σε φοβίζει πως είναι ένα νέο κανάλι και οι τηλεθεατές ουσιαστικά τώρα θα το γνωρίσουν;\nΧαίρομαι πάρα πολύ που είμαι μέρος σε ένα κανάλι που ξεκινάει τώρα, έχει τόσο μεγάλες προοπτικές και έχει ήδη δώσει τόσο μεγάλο βάρος στην ελληνική μυθοπλασία. Πιστεύω ότι θα κερδίσουμε το στοίχημα και ο κόσμος θα αγαπήσει και το κανάλι τις σειρές του γενικά και τη δική μας ειδικότερα!\nΠες μας για τον ρόλο σου στην σειρά όπου θα πρωταγωνιστήσεις «Για Πάντα Παιδιά».\nΟ Σταμάτης είναι ένας άνθρωπος με πολλά ταλέντα και όνειρα τα οποία τα καταπίεσε και ουσιαστικά δεν τα διεκδίκησε για χάρη της οικογένειάς του. Έχει όμως μια όμορφη οικογένεια και ένα σπίτι το οποίο το τρέχει αυτός. Λατρεύει ην κόρη του και είναι πολύ ερωτευμένος με την γυναίκα του με την οποία όμως κοντράρεται συνεχώς. Με τον Γρηγόρη και τον Λευτέρη όμως, που είναι σαν αδέρφια, είναι ένας άλλος άνθρωπος. Είναι κάποιες φορές πιο ώριμος απ αυτούς, έχει χιούμορ και όρεξη να παρασυρθεί σε περιπέτειες μαζί τους.\n«Ο γιος μας είναι ότι πιο σημαντικό έχουμε στην ζωή μας. Σκεφτόμαστε να μεγαλώσουμε την οικογένειά μας, αλλά…»\nΘέατρο ή τηλεόραση είναι το δυσκολότερο κομμάτι της δουλειάς σου;\nΗ αλήθεια είναι ότι δεν τα ξεχωρίζω στον τρόπο που τα αντιμετωπίζω αλλά αυτό που αγαπώ περισσότερο είναι ο κινηματογράφος. Άρχισα να κάνω cinema από τα 15 μου και έχω μια ξεχωριστή σχέση μ’ αυτό το μέσο. Θα μπορούσα να πω συγκινητική.\nΘα είσαι και στην νέα σειρά της ΕΡΤ «Η ζωή εν τάφω» του Στρατή Μυριβήλη. Πόσο κόντρα είναι να είσαι σε κωμωδία και σε μια σειρά εποχής;\nΟ Στράτης Μυριβήλης ήταν πάντα ένας από τους πιο αγαπημένους μου συγγραφείς και νιώθω μεγάλη τιμή που τον υποδύομαι στη σειρά. Έχω δει κάποιες σκηνές στο μοντάζ και είμαι σίγουρος ότι θα είναι μια πραγματικά εξαιρετική σειρά! Είναι σίγουρα πολύ διαφορετικό να πολεμάς σε ένα χαράκωμα ση μια σειρά και στην άλλη να κάνεις πλάκα με τους φίλους σου, αλλά είναι και αυτό που με κάνει να χαίρομαι που είμαι ηθοποιός.\nΈχεις κάνει φιλίες από τον χώρο;\nΈχω λίγους. Μπροστά και πίσω απ’ τις κάμερες. Και αν και λίγοι, είναι αγαπημένοι μου άνθρωποι με τους οποίους μοιράζομαι πολλά\nΑπογοητεύτηκες όταν είχες πάει Αγγλία με την σύζυγο σου για ένα καλύτερο μέλλον; Και τι είναι αυτό που σας έκανε να επιστρέψετε πίσω στην Ελλάδα;\nΚαθόλου. Κατάφερα να παίξω σε αρκετές παραστάσεις, σε σημαντικά θέατρα και δούλεψα σε δυο μεγάλες ταινίες. Στη μια απ αυτές είναι σκηνοθέτης ο Stephen Frears, και νιώθω πολύ ευγνώμων γι αυτή την συνεργασία.\n«Είμαι πολύ ανήσυχος σαν άνθρωπος. Και στην προσωπική μου ζωή και στην δουλειά μου…»\nΗ συνεργασία σου με μεγάλους και αξιόλογους σκηνοθέτες στο Λονδίνο πως ήταν και πόσο τυχερός νιώθεις που σου δόθηκε η ευκαιρία να υποδυθείς ρόλους και στο εξωτερικό;\nΌταν βρισκόμουν στο set της ταινίας του Frears και έπαιζα τον Ben Foster, ένιωσα ότι δικαιώθηκα για την επιλογή μου να πάω στο Λονδίνο και για την επιμονή μου στο όνειρό μου. Και φυσικά μου έδωσε δύναμη να συνεχίσω να προσπαθώ. Μετά, και στην επομένη ταινία που έπαιξα και πρωταγωνιστεί ο Kit Harrington (Jon Snow στο Game of Thrones), μιλώντας ειδικά με τους ηθοποιούς στα διαλείμματα και λέγοντας για τις εμπειρίες μας από άλλες δουλειές, ένιωσα ότι γίνομαι μέρος ενός μεγαλύτερου καλλιτεχνικού κύκλου.\nΣε Κυπριακή σειρά είχες πρόταση ποτέ για να συμμετέχεις; Αν όχι θα το ήθελες;\nΑν το σενάριο και οι συνεργάτες θα είναι καλοί, φυσικά και θα έλεγα ναι. Έχω παίξει στο Κοκκινο Νυφικο του Ανδρέα Γεωργίου όπου ήταν μια σειρά και ένας ρόλος που μου άρεσε πολύ και η συνεργασία μας ήταν άψογη.\nΈχεις αποκτήσει ένα πανέμορφο αγοράκι με την σύζυγο σου. Σκοπεύετε να μεγαλώσετε την οικογένεια σας;\nΟ γιος μας είναι ότι πιο σημαντικό έχουμε στην ζωή μας. Σκεφτόμαστε να μεγαλώσουμε την οικογένειά μας, αλλά ίσως όχι άμεσα. Φυσικά αυτά τα πράγματα πολλές φορές, προγραμματίζονται από μόνα τους.\nΠως είναι η σχέση πατέρα-γιου;\nΕίναι υπέροχη. Προέρχομαι από μια οικογένεια που έχω πάρει και έχω δώσει πολλή αγάπη. Και μια τέτοια οικογένεια θέλω να έχω κι εγώ. Ο γιος μου είναι τεσσάρων. Και όσο μεγαλώνει και κάνουμε περισσότερες δραστηριότητες μαζί και πολλά παιχνίδια, χαίρομαι αυτή τη σχέση ακόμα περισσότερο. Δεν υπάρχει τίποτα πιο όμορφο από το να βλέπεις το παιδί σου να ανθίζει.\nΠως θα περίγραφες με 3 λέξεις τον εαυτό σου;\nΕίμαι πολύ ανήσυχος σαν άνθρωπος. Και στην προσωπική μου ζωή και στην δουλειά μου. Δεν επαναπαύομαι ποτέ. Και αυτό με κάνει δημιουργικό, τελειομανή και αισιόδοξο.\nΚαι κλείνοντας την όμορφη κουβέντα μας… τι θα ήθελες να φέρει σε εσένα και στην οικογένεια σου η νέα χρονιά;\nΝα έχουμε υγεία και αγάπη μεταξύ μας. Και οι συνθήκες να μας βοηθούν να έχουμε αυτά τα τόσο πολύτιμα «αγαθά».


Καλαμάτα: Οι «Μουσικές του Κόσμου» φτάνουν στο τέλος τους - TRAVEL\nΤετάρτη, 28 Μαρτίου 2018 02:56\nΚαλαμάτα: Οι «Μουσικές του Κόσμου» φτάνουν στο τέλος τους\nΟ κύκλος «Μουσικές του Κόσμου» έχει στόχο να παρουσιάσει το πλήθος των διαφορετικών τάσεων της μουσικής, παντρεύοντας την παράδοση με την Jazz μουσική, την κλασική μουσική με το ρεμπέτικο, τον εκλεκτικισμό της λόγιας μουσικής του 20ου αιώνα με την πειραματική μουσική του 21ου και διοργανώνεται από την κοινωφελή επιχείρηση ΦΑΡΙΣ του Δήμου Καλαμάτας και το Δημοτικό Ωδείο Καλαμάτας και πάντα σε γόνιμη συνεργασία με τον σύλλογο «ΤΕΡΨΙΣ» (σύλλογος γονέων & κηδεμόνων των μαθητών – αλλά και φίλων- των σχολών της ΦΑΡΙΣ).\nΣτην λήξη, λοιπόν, του φετινού κύκλου, φιλοξενείται η Ορχήστρα εγχόρδων «Flex» σε ένα πρόγραμμα αφιερωμένο αποκλειστικά στο μεγάλο- «παιδί» της κλασικής μουσικής αλλά και της μουσικής γενικότερα, τον Wolfgang Amadeus Mozart.\nΤην Παρασκευή 30 Μαρτίου, στις 21:00, στο Αμφιθέατρο του Πνευματικού Κέντρου Καλαμάτας, το «Flex», με συνοδοιπόρους την Βίκη Βασιλειάδη στο φλάουτο και τον Θοδωρή Τζοβανάκη στο πιάνο, θα παρουσιάσει το Divertimento για έγχορδα,την Serenata notturna, το Andante για φλάουτο και το Κονσέρτο για πιάνο σε Φα μείζονα Κ 314 σε καλλιτεχνική επιμέλεια και διεύθυνση Ηλέκτρας Βεζύρογλου.\nFle[x] String ensemble\nΤο Fle[x] String ensemble δημιουργήθηκε το 2008 από την βιολονίστα Ηλέκτρα Βεζύρογλου στο Δημοτικό Ωδείο Καλαμάτας. Πρωταρχικά το Fle[x] ήταν ένα κουαρτέτο εγχόρδων, αλλά ο κύριος στόχος ήταν να προσελκύσει νέους σπουδαστές με σκοπό να δημιουργηθεί μια πλήρης Ορχήστρα Εγχόρδων.\nΤο 2016 το Fle[x] παίρνει τη σημερινή ολοκληρωμένη του μορφή, ενός μεγάλου συνόλου μουσικής δωματίου από μαθητές και καθηγητές του Δημοτικού Ωδείου Καλαμάτας και του Ωδείου Αθηνών όπου στις κορυφαίες θέσεις εναλλάσσονται οι καθηγητές με τους τελειόφοιτους σπουδαστές. Το σύνολο παρουσιάζεται με διάφορους συνδυασμούς και σχηματισμούς από δύο όργανα σε ντουέτο μέχρι πλήρη ορχήστρα εγχόρδων 17-20 ατόμων.\nΗ ιδιαιτερότητα του συνόλου Fle[x] βρίσκεται στη σύστασή του και στον τρόπο προετοιμασίας του. Δυό ομάδες από διαφορετικές πόλεις, μια του Δημοτικού Ωδείου Καλαμάτας και μια του Ωδείου Αθηνών, με κοινή διδασκαλία από την Ηλέκτρα Βεζύρογλου αλλά και με την ανεκτίμητη βοήθεια της Γεωργίας Τσολάκη (καθηγήτριας στο Δημοτικό Ωδείο Καλαμάτας) και του Γιάννου Γιοβάνου (καθηγητή στο Ορφείο).\nΠαρότι το Fle[x] είναι αμιγώς σύνολο εγχόρδων, η σύνθεσή του προσαρμόζει στο εκάστοτε ρεπερτόριο με τη συμβολή επιπλέον οργάνων άλλων οικογενειών με σολιστικό χαρακτήρα (Fle[x] plus[+]).\nΤο Fle[x] έχει εγκαινιάσει την συνεργασία του με το Keys of Change με σκοπό μέσα από κοινές δράσεις, μουσικά και μουσικο-εκπαιδευτικά προγράμματα σε διάφορα μέρη της Ελλάδας να βελτιώσουν τις ζωές νέων ανθρώπων και παιδιών που ζουν σε εξαιρετικά δυσμενείς συνθήκες.\nΤο Fle[x] έχει εμφανιστεί σε συναυλίες στις Βρυξέλλες, Wiesbaden, Φρανκφούρτη, Βιέννη, Διεθνές Φεστιβάλ Αίγινας, Αθήνα και Καλαμάτα.\nΑπό τον Οκτώβριο του 2017 το Fle[x] είναι σύνολο in residence στο Ωδείο Αθηνών.\nΤα μέλη του Fle[x]:\nΆ βιολιά: Ηλέκτρα Βεζύρογλου, Ελένη Παπαδοπούλου, Κατερίνα Προδάνη, Παναγιώτης Μαυροειδής, Θανάσης Μπουφέας, Όλγα Μανσούδη.΄Β βιολιά: Γεωργία Τσολάκη, Ηρώ Καρτάνου, Ορέστης Σαρέλας, Γεωργία Σταθέα, Χαρά Γερασούδη. Βιόλες: Ηλίας Σδούκος, Σοφία Άϊζενμπαχ. Βιολοντσέλα: Γιάννος Γιοβάνος, Ιωάννα Λειβαδίτη, Κωνσταντίνος Χίνης. Κοντραμπάσο: Ερρίκος Σιδηρόπουλος – Βελίδης. Στα τύμπανα ο Ανδρέας Φαρμάκης.\nΠερισσότερα σε αυτή την κατηγορία: « Συναυλία με την Αρετή Κετιμέ στο Μέγαρο Χορού Καλαμάτας Καλαμάτα: Πασχαλινά έθιμα και νοστιμιές στην Κεντρική Αγορά (pics) »


HOTEL GKEEA ΙΕΡΙΣΣΌΣ - Ιερισσός, Ελλάδα\nHotel Gkeea Ιερισσός\nHotel Gkeea Ierissos Hotel Gkeea Ierissos Hotel Gkeea Ierissos Hotel Gkeea Ierissos Hotel Gkeea Ierissos Hotel Gkeea Ierissos Português Svenska Dansk Čeština Magyar Hotel Gkeea Ierissos Hotel Gkeea Ιερισσός 日本語 简体中文 한국어 Hotel Gkeea Иериссос עברית Türkçe عربي\nΤο Hotel Gkeea 2 αστέρων βρίσκεται στο κέντρο της Ιερισσού. Το κτήριο ανακαινίστηκε το 2005.\nΤο Hotel Gkeea βρίσκεται 10 λεπτά με τα πόδια από το κέντρο της Ιερισσού. Το κατάλυμα βρίσκεται 51 χλμ μακριά από Άφυτος, μόλις 40-λεπτά οδικώς.\nΤο κατάλυμα βρίσκεται κοντά σε ένα μίνι μάρκετ και μπουτίκ.\nΟι επισκέπτες απολαμβάνουν 18 ηχομονωμένα δωμάτια που είναι καλά εξοπλισμένα με θέρμανση, ιδιωτικό μπαλκόνι, θυρίδα ασφαλείας, σίδερο και σιδερώστρα και μίνι μπαρ. Όλα έχουν μαρμάρινο δάπεδο και λευκή επίπλωση.\nΤο αεροδρόμιο Κρατικός Θεσσαλονίκης «Μακεδονία» βρίσκεται 80 λεπτά οδικώς από το Hotel Gkeea.\nΟι δραστηριότητες έχουν κατάδυση, ποδηλασία και ψάρεμα.\nHotel Gkeea ιερισσός, Ελλάδα


Η ισότητα και τα «άτομα»\nΔιαβάζω κάποια παλιά άρθρα για μια εργασία που γράφω, και παρατήρησα το εξής: «άτομο» σημαίνει άντρας/νέος/νεαρός. Μου θύμισε το παιδί = αγόρι, αλλιώς το λέμε κορίτσι, του περασμένου αιώνα. Για παράδειγμα: Ενα ακόμα άτομο τραυματίστηκε υπό συνθήκες που δεν έγιναν γνωστές, ενώ μια γυναίκα έπαθε σοκ όταν εξερράγη δίπλα της μια χειροβομβίδα κρότου λάμψης. Πληροφορίες ανέφεραν ότι τουλάχιστον άλλοι τρεις νεαροί τραυματίστηκαν ελαφρά στο κεφάλι. Είναι ελάχιστης σημασίας πιθανώς για εσάς, αλλά μέσα από τον δημόσιο λόγο διαμορφώνεται η οπτική για τον κόσμο και είναι απογοητευτικό για τις γυναίκες να ερμηνεύονται ως Αλλο.\nΗ νομιμότητα των δημοσίων εξόδων\nΟ κ. Μπάμπης Παπαδημητρίου, στο άρθρο του της 30ής Ιουλίου 2017 με τίτλο «Μια διδακτική υπόθεση», καταλήγει, αορίστως, ότι δεν δέχεται τη «σφαγή του Α. Γεωργίου, αλλά με στόχο τον Παπανδρέου και άλλους “συνωμότες” που υποτίθεται ότι έδρασαν, μεταξύ 2010 και 2011, σε συνεργασία με τις ξένες δυνάμεις, εναντίον των συμφερόντων του κράτους» και αύξησαν το δημοσιονομικό έλλειμμα του έτους 2009 στο ποσοστό 15,4% επί του Ακαθάριστου Εθνικού Προϊόντος (ΑΕΠ).\nΓνωρίζει ο κ. Παπαδημητρίου ότι το έτος 2009 επληρώθησαν, από τον προϋπολογισμό του κράτους, για Swaps της Goldman Sachs, παρανόμως, κατά παραβίαση του ελληνικού Συντάγματος, 774.459.423 ευρώ και κατά τα πέντε έτη 2009 έως 2013 4.653.742.538 ευρώ και συνεχίζεται επί έτη η πληρωμή δισεκατομμυρίων ευρώ στην Goldman Sachs, για απατηλή ενέργεια, η οποία εκκινεί από το έτος 2001, για φαινομενική μείωση του ελληνικού δημοσίου χρέους κατά 2,3% (άρθρα μου στην «Εστία» από 8-5-2012, 26-11-2013, 16-10-2014, 12-9-2016);\nΓνωρίζει ο κ. Παπαδημητρίου ότι το έτος 2009 επληρώθησαν, από τον προϋπολογισμό του κράτους, καταπεσούσες εγγυήσεις του υπουργού Οικονομικών προς τις κατάχρεες ΔΕΚΟ, κατά παραβίαση του Συντάγματος, 712.938.071 ευρώ και κατά τα έτη 2009-2013, 6.185.015.672 ευρώ, ενώ το 2008 58.615.317 ευρώ (άρθρο μου στην «Εστία» από 27-8-2014).\nΓνωρίζει ο κ. Παπαδημητρίου ότι το έτος 2009 επληρώθησαν, από τον προϋπολογισμό του κράτους, για προμέτοχα 94.025.924 ευρώ, παρανόμως κατά παράβαση του Συντάγματος, για τα οποία είχαν συσταθεί οι εταιρείες στο εξωτερικό, το έτος 2001, «Ατλας», «Αίολος», «Αριάδνη»;\nΓνωρίζει ότι τα ελλείμματα των φορέων του ευρύτερου δημοσίου τομέως δεν εντάσσονται στο δημοσιονομικό έλλειμμα, διότι κείνται εκτός του κρατικού προϋπολογισμού;\nΓνωρίζει ότι το ποσοστό του ελλείμματος επί του ΑΕΠ υπελογίσθη από την προηγούμενη κυβέρνηση την 2-10-2009, του Κ. Καραμανλή, στο 6%, από την κυβέρνηση του Γ. Παπανδρέου, την 21-10-2009, στο 12,7%, από τον Απρίλιο του επομένου έτους 2010, που πάντοτε οριστικοποιείται, στο 10,4%, έναντι του φερομένου ως επισήμου, στο 15,4%;\nΓνωρίζει ότι το έτος 2009 εμειώθη το ΑΕΠ της Ελλάδος, από την ΕΛΣΤΑΤ, κατά 1.647.000.000 ευρώ, για πρώτη φορά;\nΓνωρίζει ότι ο τότε πρωθυπουργός Γ. Παπανδρέου εδήλωνε στους Ευρωπαίους ότι «διοικεί μία διεφθαρμένη χώρα, διεφθαρμένων πολιτών» και ο τότε υπουργός Οικονομικών Γ. Παπακωνσταντίνου, ότι «τα στατιστικά στοιχεία δημοσιονομικού ελλείμματος, που επήραμε από την προηγούμενη κυβέρνηση, είναι ψευδή, είναι ψεύτες»;\nΓνωρίζει ότι η τότε κυβέρνηση του Γ. Παπανδρέου, ενθουσιωδώς, εδέχετο την αύξηση εξόδων του κράτους, για την απόδοση ευθύνης και μομφής κατά της προηγούμενης κυβερνήσεως, του Κ. Καραμανλή;\nΟ κ. Α. Γεωργίου φέρεται ότι δέχτηκε τις οδηγίες του Γερμανού Ραντεμάχερ και ενέταξε στο δημοσιονομικό έλλειμμα τις παράνομες πληρωμές 17 ΔΕΚΟ, ενώ αυτές, πέραν της παρανομίας των, κείνται εκτός του κρατικού προϋπολογισμού.\nΤο ποσοστό του δημοσιονομικού ελλείμματος 15,4% απετέλεσε τη βάση του πρώτου μνημονίου και περαιτέρω των επομένων μνημονίων, τα οποία εξαθλίωσαν τους Ελληνες.\nΟ κ. Γεωργίου εδήλωσε ότι καταδικάστηκε «επειδή εφήρμοσε την αρχή της επαγγελματικής ανεξαρτησίας» («Καθημερινή», 3-8-2017). Φράση αόριστη. Ο κ. Γεωργίου όφειλε όταν, αναποδείκτως, εμείωνε το Ακαθάριστο Εγχώριο Προϊόν (ΑΕΠ), κατά 1.647.000.000 ευρώ, το έτος 2009 να γνωστοποιήσει, τουλάχιστον, την αναπόδεικτη μείωσή του. Οσο για τα αντισυνταγματικά έξοδα, δεν ευθύνεται η ΕΛΣΤΑΤ. Αλλά η κυβέρνηση, η οποία τα συνήψε και τα επλήρωσε. Σε αυτό το πλαίσιο επιμερίζεται η ευθύνη και η δικαστική διάγνωση. Οχι σε άσχετες απεραντολογίες. Πάντως, την ευθύνη για τα μνημόνια, η οποία δεν εξαρκεί για οποιοδήποτε πρόσωπο, φέρει, ατομικώς, ο τότε πρωθυπουργός Γ. Παπανδρέου.\nΗ ανακίνηση του πελώριου θέματος της ευθύνης της ΕΛΣΤΑΤ για το έλλειμμα του 2009, το οποίο συνδέεται με το αρχικό μνημόνιο του 2010 της Ελλάδος, το οποίο φαίνεται ως έμπνευση της κυβερνήσεως Γ. Παπανδρέου, πρέπει, τουλάχιστον, να καταλήξει σ’ ένα θετικό αποτέλεσμα, στη σύσταση επιτροπής ελέγχου της συνταγματικότητας όλων των εξόδων, τα οποία εμφαίνονται «στην ανάλυση εξόδων κατά κωδικό αριθμό» του Γενικού Λογιστηρίου του Κράτους, από ανωτάτους δικαστές, και των τριών ανωτάτων δικαστηρίων, εν ενεργεία και εν συντάξει, και τον γενικό διευθυντή του ΓΛΚ, το πόρισμα της οποίας θ’ αποτελέσει την κατευθυντήρια γραμμή, εκ του Συντάγματος, για κάθε ελληνική κυβέρνηση.\nΚωνσταντινος Χρ. Τρακας, Αντιπρόεδρος του Ελεγκτικού Συνεδρίου ε.τ.\nΟ κ. Τράκας είναι μεταξύ των ευτυχισμένων συμπατριωτών που εξακολουθούν να νομίζουν ότι για τα τρέχοντα δεινά της κρίσης ευθύνονται οι ξένοι, είτε κάποιοι επιλήσμονες μεταξύ μας. Προφανώς γνωρίζω και όσα αναφέρει ο τέως αντιπρόεδρος του Ελεγκτικού Συνεδρίου, ανώτατη δικαστική αρχή ελέγχου, και όσα άλλα κυκλοφορούν στους ίδιους κύκλους, αφού επιμελώς παρακολουθώ τη σχετική μυθοπλασία. Αφού όμως το Ελεγκτικό Συνέδριο έχει ελέγξει και έχει κάνει τις παρατηρήσεις του επί όλων των απολογισμών και ισολογισμών του κράτους, τι νεότερο θα καταδείξει ο προτεινόμενος, από τον αξιότιμο επιστολογράφο, επανέλεγχος από μια «τρόικα εσωτερικού»; Τέλος, να παρατηρήσω ότι οι «παρανόμως καταβληθείσες» δαπάνες, που πάντως αποτελούν νόμιμες δανειακές υποχρεώσεις της κυβέρνησης, που αναφέρει ο κ. Τράκας, ανέρχονται σε 1,58 δισ., ποσό μηδαμινό, δυστυχώς, μπροστά στα πολυετή ελλείμματα που δημιούργησε η κεντρική κυβέρνηση.\nΤο θέμα παραμένει απλό: το 2009-2010 οι διεθνείς κεφαλαιαγορές, πανικόβλητες από την παγκόσμια κρίση εμπιστοσύνης, αρνήθηκαν να δανείσουν στη χώρα μας τα ποσά που απαιτούσε η σταθεροποίηση του γιγάντιου ελληνικού χρέους, με αποτέλεσμα το κράτος να τεθεί υπό αναγκαστική διαχείριση ώστε να μην καταρρεύσει προκαλώντας ανήκεστο βλάβη στην κοινωνία και στο πολίτευμα. Οι ευθύνες όσων υπηρέτησαν σε ανώτατες κρατικές θέσεις, προφανώς όχι μόνον των πολιτικών, στα χρόνια που προηγήθηκαν της υπογραφής των μνημονίων, δεν αλλοιώνονται από την τεχνοκρατική επεξεργασία της ΕΛΣΤΑΤ και καμία, πολύ φοβούμαι, συνωμοτική καταδίωξη τριών στελεχών της δεν πρόκειται να τις αποσείσει.\nΤο Ελληνικό και το πάρκο\nΑπό το τοπογραφικό σχέδιο των έργων που προβλέπονται να κατασκευαστούν στην έκταση του Ελληνικού, το οποίο δημοσιεύτηκε στην «Καθημερινή» (4.7.2017), διαπιστώνει κανείς ότι το περίφημο μητροπολιτικό πάρκο, το οποίο θα αποδοθεί στην κοινή χρήση των Αθηναίων, περιβάλλεται από τις οικοδομές που πρόκειται να κατασκευαστούν και είναι πλήρως αποκλεισμένο από τα μέσα μαζικής μεταφοράς, με συνέπεια να καταλήγει και να αποτελεί ιδιωτικό χώρο των ιδιοκτητών του οικισμού αυτού, χωρίς μάλιστα να προβλέπεται ο ανάλογος και κατάλληλος για στάθμευση αυτοκινήτων χώρος. Δηλαδή, χώρος χαμηλού κόστους! Αυτός ο σχεδιασμός αποτελεί παγκόσμια πρωτοτυπία, δοθέντος άλλωστε ότι δεν υπάρχει μεγάλο πάρκο στον κόσμο, το όποιο να μην περικλείεται από λεωφόρους. Ο σχεδιασμός αυτός αποτελεί παγκόσμιο μνημείο προσβολής της προσωπικότητας των Αθηναίων.\nΔημητριος Κοτσωνης, Πολιτικός Μηχανικός\nΟι τροφοσυλλέκτες, ο Ανταμ Σμιθ, το αόρατο πιρούνι και το διατροφικό μας μέλλον\nΟι πρόγονοι του σύγχρονου ανθρώπου ξεχώρισαν από τον πίθηκο πριν από περίπου 4,5 εκατομμύρια χρόνια και ο ανατομικά σύγχρονος άνθρωπος εμφανίστηκε πριν από 150.000 χρόνια. Τότε ο άνθρωπος ήταν κυνηγός και τροφοσυλλέκτης και επιβίωνε κυνηγώντας και μαζεύοντας ό,τι μπορούσε. Η γεωργία εμφανίστηκε τα τελευταία 10.000 χρόνια, όχι ταυτόχρονα. Στην Εγγύς Ανατολή το 8500 π.Χ., στην Κίνα το 7500 π.Χ. και στην Αμερική το 3500 π.Χ. Μολονότι καταλαβαίνουμε ότι ο άνθρωπος εξημέρωσε ζώα και καλλιέργησε φυτά, αυτό που μας διαφεύγει είναι το γιατί το έκανε. Αυτό το «μυστήριο» είναι μεγάλο, διότι αυτή η μετάβαση δεν ωφέλησε τον άνθρωπο, ούτε διατροφικά ούτε γενικά, όπως υποστηρίζουν ορισμένοι ανθρωπολόγοι. Κάποιοι έχουν χαρακτηρίσει αυτή τη μετάβαση «το μεγαλύτερο λάθος στην ιστορία του ανθρώπου». Το γιατί είναι ενδιαφέρον. Η ζωή του κυνηγού-τροφοσυλλέκτη ήταν πολύ πιο ευχάριστη από αυτήν του γεωργού. Δούλευε 12-14 ώρες την εβδομάδα. Παλιότερα πιστεύαμε ότι η μετάβαση από κυνηγό-τροφοσυλλέκτη σε γεωργό απελευθέρωσε τον άνθρωπο από τη σκληρή ζωή. Στην πραγματικότητα συνέβη ακριβώς το αντίθετο. Είναι λιγότερο παραγωγική, αν υπολογίσει κανείς την ποσότητα τροφής που παράγεται ανα ώρα εργασίας. Αρα η γεωργία απαιτεί μεγάλο κόπο. Οι θεωρίες για τα αίτια της μετάβασης είναι πολλές. Πρέπει να ήταν αποτέλεσμα συνδυασμού παραγόντων. Ενας από τους βασικούς φαίνεται να ήταν η κλιματική αλλαγή. Γύρω στο 9500 π.Χ. το κλίμα έγινε θερμότερο και πιο σταθερό, γεγονός που επέδρασε στην ανάπτυξη της γεωργίας. Ομως αυτό ήταν μία αιτία, γιατί αν εξαρτιόταν από το κλίμα η εμφάνιση της γεωργίας, θα είχε αναπτυχθεί παντού ταυτόχρονα. Αλλη αιτία φαίνεται να ήταν η μείωση των μεγαλόσωμων θηραμάτων. Σε κάθε περίπτωση, έχει φανεί ότι ο άνθρωπος κυνηγός-τροφοσυλλέκτης είχε καλύτερη υγεία από τον γεωργό, γιατί είχε καλύτερη φυσική κατάσταση σε γενικές γραμμές.\nΦαίνεται όμως ότι η έννοια της ατομικής ιδιοκτησίας, που αναπτύχθηκε με τη γεωργία αργότερα, ήταν πιο κοντά στη φύση του ανθρώπου. Δεν άργησε να γίνει αποδεκτό ότι δεν έχει νόημα να αποκτήσει κανείς αντικείμενα κύρους αν πρόκειται να τα μοιραστεί. Ετσι άρχισε να αναδύεται μια μορφή κοινωνικής ιεραρχίας στην οποία κάποιοι ήταν πλουσιότεροι από άλλους.\nΤα ήμερα ή καλλιεργημένα φυτά από τη γεωργία είναι ανθρώπινες επινοήσεις. Ενα χαρακτηριστικό παράδειγμα είναι το καλαμπόκι. Στην άγρια μορφή του ήταν ένα κοινό αγρωστώδες, όμως ο άνθρωπος γεωργός, επιλέγοντας και διαιωνίζοντας κάποιες τυχαίες μεταλλάξεις, το μεταμόρφωσε σε έναν γίγαντα που δεν μπορεί να ζήσει μόνος του στη φύση. Ο πρόγονος του καλαμποκιού ήταν το «τεοσίντε», ένα πεπλατυσμένο στάχυ που προστατεύεται από ένα σκληρό περίβλημα, το λέπυρο. Το μέγεθος του λεπύρου καθορίζεται από ένα γονίδιο το tgaI, μια τυχαία μετάλλαξη του οποίου αφήνει τους κόκκους εκτεθειμένους. Αυτό τράβηξε την προσοχή των τροφοσυλλεκτών, που μάζεψαν τους σπόρους, τους έσπειραν γιατί τους βόλευε για να μην αφαιρούν τον λέπυρο που ήταν βάσανο και έτσι σιγά σιγά βελτίωναν το πρώτο καλαμπόκι για να φτάσουμε στο σημερινό.\nΑυτό συνεχίζεται και σήμερα. Στον «Πλούτο των Εθνών», που πρωτοεκδόθηκε το 1776, ο Ανταμ Σμιθ παρομοίασε τις αθέατες δυνάμεις της αγοράς, που ενεργούν πάνω στον άνθρωπο χωρίς να γίνονται αντιληπτές, με ένα αόρατο χέρι. Ετσι και εμείς θα παρομοιάσουμε την επίδραση της τροφής στην Ιστορία σαν ένα αόρατο πιρούνι που σπρώχνει τον άνθρωπο και του αλλάζει τη μοίρα του, χωρίς να το αντιλαμβάνεται. Θα δούμε λοιπόν την ιστορική επίδραση της τροφής παντού. Πράγματι, η τροφή ήταν βασικό υλικό της ανθρώπινης ιστορίας. Ηταν ο καταλύτης των κοινωνικών αλλαγών, της πολιτικής οργάνωσης, της οικονομικής ανάπτυξης και των στρατιωτικών συγκρούσεων. Σήμερα ο παγκόσμιος πληθυσμός φτάνει στην αιχμή του. Ταυτόχρονα, η κλιματική αλλαγή υπονομεύει τις παραδοσιακές μεθόδους καλλιέργειας. Για να μπορέσουμε να κρατήσουμε τον πληθυσμό, υπό αυτές τις συνθήκες, θα πρέπει να έχουμε ένα μεγάλο οπλοστάσιο από γεωργικές τεχνικές. Αλλα είδη τελικά θα καλλιεργηθούν με συμβατικό τρόπο, άλλα με βιολογικό. Είναι λάθος και πολύ απλοϊκό να προσπαθούμε να πείσουμε τους πολίτες να διαλέξουν ανάμεσα στη μία ή στην άλλη άποψη. Και εννοώ από τη μια την τυφλή πίστη στη βιοτεχνολογία που είναι κοντόφθαλμη και από την άλλη στην καθαρά βιολογική καλλιέργεια. Κατά πάσα πιθανότητα η λύση θα βρεθεί στη μέση. Και αυτό θα πάρει αρκετό χρόνο. Ετσι έχει δείξει η Ιστορία.\nΔημητρης Κουρετας, Καθηγητής Φυσιολογίας Ζωικών Οργανισμών - Τοξικολογίας στο Πανεπιστήμιο Θεσσαλίας\nΟ Αριστοτέλης και τα μεταλλεία\nΟ Αριστοτέλης (Στάγειρα Χαλκιδικής 384-Χαλκίδα 322) εγνώριζε την ύπαρξη των μεταλλείων της περιοχής. Ας μη λησμονούμε ότι η γενέτειρά του Στάγειρα, πλησίον του σημερινού χωριού Σταυρός, ήταν εύπορη λόγω των μεταλλείων αργύρου, που διέθετε. Ο ίδιος ο Αριστοτέλης κατά την πρώτη παραμονή του στην Αθήνα (368/7-348/7) ως μέλος της Ακαδημίας του Πλάτωνος υπήρξε αυτόπτης μάρτυρας της αναγεννήσεως των αττικών μεταλλείων του Λαυρίου, ως αποτέλεσμα των μέτρων που έλαβε ο Αθηναίος Καλλίστρατος. Κατά τη δεύτερη παραμονή του στην Αθήνα (335-323) ως διευθυντής του Λυκείου, που είχε ιδρύσει, συνέγραψε τα πολιτειολογικά και ηθικά του συγγράμματα, στα οποία κάνει εκτενή λόγο για τη «μεταλλευτική», ως έναν «κατά φύσιν» τρόπο πλουτισμού (Πολιτικά, Βιβλίον Α΄, Κεφάλαιον 9). Γνώστης των τεχνικών της επεξεργασίας των μετάλλων και των τεχνικών εξορύξεως, θα προβάλει τη σημασία της μεταλλευτικής για την οικονομία της πόλεως των Αθηνών.\nΧρηστος Π. Μπαλογλου, Αμαρούσιον\nIστορία για Νομπέλ γραφειοκρατίας\nΕίμαι κάτοχος κάρτας ελεύθερης στάθμευσης και, ως συνήθως, στάθμευσα στην επιτρεπόμενη θέση. Στο παρμπρίζ είδα αυθημερόν μια κλήση για παράνομη στάθμευση και επιβολή προστίμου 40 ευρώ. Σε λίγες ημέρες πήγα στο κατάστημα δημοτικής στάθμευσης του Δήμου Αθηναίων στην οδό Αγίου Κωνσταντίνου στον πρώτο όροφο και η αρμοδία υπάλληλος έλεγξε την κάρτα μου και παράλληλα την κλήση, όπου αναφερόταν η οδός στάθμευσης. Με παρέπεμψε στην παρακαθήμενη υπάλληλο, η οποία μου υπέδειξε να καταθέσω έγγραφη ένσταση και ακολούθως με τον σχετικό αριθμό πρωτοκόλλου να απευθυνθώ στον προϊστάμενο, του οποίου το γραφείο είναι στον τρίτο όροφο. Το ασανσέρ ήταν εκτός λειτουργίας και με τα πόδια ανέβηκα στον τρίτο όροφο στο γραφείο του προϊσταμένου. Η ευειδής γραμματέας παρέλαβε την ένσταση και την κλήση και διασταύρωσε στη διπλανή αίθουσα τα στοιχεία κλήσης και άδειας στάθμευσης. Ακολούθως μου ανακοίνωσε ότι όλα είναι εντάξει για τη διαγραφή του προστίμου και ότι όφειλα περαιτέρω να απευθυνθώ στο δημαρχείο, οδός Λιοσίων αρ. 10.\nΔιαμαρτυρήθηκα για την ταλαιπωρία, έλαβα ως απάντηση «έτσι γίνεται» και τέλος μου σύστησε ν’ απευθυνθώ στον ίδιο τον προϊστάμενο στο διπλανό γραφείο. Αυτός, με άκουσε, μάλλον βλοσυρά και, όταν στις διαμαρτυρίες μου προσέθεσα τα χρόνια της ηλικίας μου, υποχώρησε και μου είπε «καλώς, θα τα διαβιβάσουμε υπηρεσιακώς».\nΟ διευθυντής Δημοτικών Προσόδων με πληροφόρησε εγγράφως ότι «προχωράμε τις απαραίτητες ενέργειες ικανοποιήσεως του αιτήματος κατ’ εφαρμογήν των αρχών της χρηστής διοίκησης» και ότι τα σχετικά θα αποσταλούν στο Δημοτικό Συμβούλιο για διαγραφή.\nΣτη συνέχεια, η διευθύντρια της Δημοτικής Αστυνομίας με έγγραφο προς τη Διεύθυνση Δημοτικών Προσόδων και κοινοποίηση: 1) Γραφείο Αντιδημάρχου Κέντρου, 2) Γραφείο Γενικού Γραμματέα, 3) Διεύθυνση Δημοτικής Αστυνομίας και σε μένα, αναφέρει ότι πρέπει «να επανεξετασθεί και ανακληθεί η έκθεση παράβασης». Στο τέλος του εγγράφου προστίθεται ότι «παραμένουμε στη διάθεσή σας για οποιαδήποτε ενέργεια άπτεται των αρμοδιοτήτων μας». Επισημαίνω πόσο με εντυπωσίασε αυτό το «άπτεται των αρμοδιοτήτων τους» και «κατ’ εφαρμογήν των αρχών της χρηστής διοίκησης», ενώ θα έπρεπε να γράφει των αρχών της άχρηστης διοίκησης.\nΔεν γνωρίζω εάν η οργάνωση της διαδικασίας ερείδεται αποκλειστικά σε κανονιστικές πράξεις του Δήμου Αθηναίων ή και σε υπουργικές αποφάσεις. Σε κάθε περίπτωση, είναι άξιο θαυμασμού το γεγονός ότι για την έκδοση μιας απλής διοικητικής πράξης ασχολήθηκαν πέντε δημοτικές υπηρεσίες και περισσότεροι υπάλληλοι!\nΚατά τα λοιπά, η καταπολέμηση της γραφειοκρατίας αποτελεί άμεση προτεραιότητα για τη χώρα…\nΓκορμπατσόφ, Μπραντ, ΕΣΣΔ και Δύση\nΔιάβασα στην «Καθημερινή» της 22ας Αυγούστου 2017 το άρθρο του κ. Πάσχου Μανδραβέλη με τίτλο «Ολοκληρωτισμοί από ένα βαρέλι…», αλλά και του κ. Νίκου Μαραντζίδη με τίτλο «Η επιλεκτική αμνησία του υπουργού Δικαιοσύνης», που δημοσιεύτηκαν με αφορμή την άρνηση της κυβέρνησης να συμμετάσχει σε συνέδριο στην Εσθονία με τίτλο: «Η κληρονομιά στον 21ο αιώνα των εγκλημάτων που διαπράχθηκαν από τα κομμουνιστικά καθεστώτα». Νομίζω ότι οι αρθρογράφοι, στην προσπάθειά τους να εκμηδενίσουν την κοινωνική και πολιτική προσφορά του κομμουνισμού, ο οποίος μάλιστα συμπαρέσυρε τον καπιταλισμό στις «καλές του μέρες» στη διάρκεια του «σύντομου εικοστού αιώνα», απώλεσαν την ουσία του προβληματισμού: Δηλαδή, η βαθμιαία καταρράκωση του βιοτικού επιπέδου που βιώνουμε σήμερα στις αρχές του 21ου αιώνα στις χώρες της Δύσης και η περαιτέρω υποβάθμισή του που διαφαίνεται μέσα από την επικράτηση του νεοφιλελευθερισμού είναι κληρονομιά του κομμουνισμού του 20ού αιώνα ή μήπως οφείλεται στην κατάρρευσή του μετά τη διάλυση της ΕΣΣΔ και τη συρρίκνωση των κομμουνιστικών κομμάτων στην Ευρώπη; Πότε υπήρχαν περισσότεροι πόλεμοι στον κόσμο και στην ευρύτερη περιοχή μας; Τότε ή τώρα, μετά τη διάλυση της ΕΣΣΔ; Πότε υπήρχαν οι ατέλειωτες προσφυγικές ροές συνεπεία των πολέμων και της πείνας; Τότε που υπήρχε η ΕΣΣΔ ή τώρα;\nΟπως γράφει ο Σλάβοϊ Ζίζεκ στο βιβλίο του «Προβλήματα στον Παράδεισο: Ο κομμουνισμός μετά το τέλος της Ιστορίας» (εκδ. Μεταίχμιο 2016), τη δεκαετία του 1990 κυκλοφόρησε στη Γερμανία η φήμη σύμφωνα με την οποία ο Γκορμπατσόφ, στη διάρκεια ενός ταξιδιού του στο Βερολίνο, επισκέφθηκε αιφνιδιαστικά τον πρώην καγκελάριο Βίλι Μπραντ. Ωστόσο, ο Μπραντ αρνήθηκε να τον δει. Αργότερα εξήγησε τον λόγο. Δεν συγχώρησε ποτέ τον Γκορμπατσόφ που επέτρεψε τη διάλυση του κομμουνιστικού μπλοκ, όχι επειδή πίστευε μυστικά στον σοβιετικό κομμουνισμό, αλλά επειδή είχε πλήρη επίγνωση ότι η εξαφάνιση του σοβιετικού μπλοκ θα συνεπαγόταν την εξαφάνιση του δυτικοευρωπαϊκού σοσιαλδημοκρατικού κράτους πρόνοιας. Με άλλα λόγια, ο Μπραντ ήξερε ότι το καπιταλιστικό σύστημα είναι διατεθειμένο να κάνει σημαντικές παραχωρήσεις στους εργαζομένους και τους φτωχούς μόνον όταν υπάρχει η σοβαρή απειλή μιας εναλλακτικής λύσης, ενός διαφορετικού τρόπου παραγωγής ο οποίος υπόσχεται στους εργαζομένους τα δικαιώματά τους. Για να διατηρήσει τη νομιμοποίησή του, ο καπιταλισμός είναι υποχρεωμένος να δείχνει ότι μπορεί να λειτουργεί καλύτερα, απ’ ό,τι η εναλλακτική λύση, ακόμη και για τους εργάτες και τους φτωχούς, αλλά από τη στιγμή που αυτή η εναλλακτική λύση εξαφανίζεται, ο καπιταλισμός μπορεί να προχωρήσει στη διάλυση του κράτους πρόνοιας. Η διάλυση της ΕΣΣΔ, πέρα από κοινωνικές, είχε οικονομικές επιπτώσεις σε παγκόσμια κλίμακα, που επέτρεψαν στον νεοφιλελευθερισμό να ανδρωθεί και να σαρώνει σήμερα τα πάντα. Διότι, η Οκτωβριανή Επανάσταση, το Σύμφωνο της Βαρσοβίας αργότερα και η επιρροή της ΕΣΣΔ σε μεγάλο τμήμα της υφηλίου ανέκοψαν τη διαδικασία της παγκοσμιοποίησης, η οποία δεν είναι πρόσφατο φαινόμενο. Τον 19ο αιώνα, οι οικονομίες των μεγάλων ευρωπαϊκών χωρών ήταν ήδη εν πολλοίς παγκοσμιοποιημένες, ίσως μάλιστα περισσότερο απ’ ό,τι είναι σήμερα. Η Βρετανική και η Γαλλική Αυτοκρατορία είχαν τότε τον έλεγχο σχεδόν όλου του παγκόσμιου πλούτου. Ο,τι, λοιπόν, συνέβαινε ήδη τον 19ο αιώνα συμβαίνει και στις αρχές του 21ου αιώνα. Μεταξύ των δύο αυτών περιόδων, κατά τον 20ό αιώνα, για ένα μεγάλο μέρος του, αυτό που συνέβη ήταν ότι η εμφάνιση της κομμουνιστικής αλτερνατίβας εμπόδισε την επέκταση της «παγκόσμιας αγοράς». Υπήρξαν ολόκληρες περιοχές του πλανήτη που αποσπάστηκαν από την καπιταλιστική τάξη πραγμάτων. Κατά τη μεταπολεμική περίοδο, φραγμός στην καπιταλιστική παγκοσμιοποίηση υπήρξε το συμπαγές μπλοκ των κομμουνιστικών χωρών και οι νίκες των αντιαποικιακών κινημάτων. Μερικά χρόνια αργότερα, η ΕΣΣΔ και το σοβιετικό μπλοκ κατέρρευσαν. Ετσι η συσσώρευση του κεφαλαίου σε πλανητικό επίπεδο μπόρεσε να επαναληφθεί, όπως «τη χρυσή εποχή» του 19ου αιώνα, και μάλιστα σε τεράστια κλίμακα. Νέα εδάφη, νέες χώρες προσφέρονταν τώρα για εκμετάλλευση τεράστιου αριθμού προλεταριοποιημένων κατοίκων της υπαίθρου.\nΑυτή είναι και η ουσία των πραγμάτων: όσο υφίστατο η ΕΣΣΔ, οι λαοί της Δύσης, και όχι μόνον, ζούσαν πολύ καλύτερα και η υφήλιος ειρηνικότερα. Από τη στιγμή που ο καπιταλισμός, το κεφάλαιο δηλαδή, απελευθερώθηκε από το αντίβαρό του, δρα ανεξέλεγκτα αρπάζοντας συσσωρευμένα όσα πιστεύει ότι απώλεσε εξαιτίας του αντιπάλου δέους στη διάρκεια του «σύντομου εικοστού αιώνα» σε κοινωνικές παραχωρήσεις και εξαιτίας της συρρίκνωσης της παγκοσμιοποίησης στα όρια της δυτικής επιρροής μόνον. Οσα άλλα προβάλλονται, όπως τώρα από την Ε.Ε. στην Εσθονία, έρχονται να συγκαλύψουν τη σημερινή πραγματικότητα και να απενοχοποιήσουν τον νεοφιλελευθερισμό και τα εγκλήματά του σε μία εικοσιπενταετία μόλις. Διότι έπεται συνέχεια...\nΔημητρης Μακροδημοπουλος, Αλεξ/πολη\nΗ φορολογία και το Αγιον Ορος\nΣτο φύλλο της εφημερίδας σας της 8-8-2017, ο αρθρογράφος σας κ. Μανδραβέλης θρηνεί γιατί θα πληρώσουν επιπλέον φόρους οι φορολογούμενοι, προκειμένου να αναπληρωθεί η απώλεια εσόδων του Δημοσίου, η οποία θα προκύψει εξαιτίας της απαλλαγής από τους φόρους της ακίνητης περιουσίας του Αγίου Ορους που ψήφισε η Βουλή. Ως πεπειραμένος όμως δημοσιογράφος, έπρεπε να αναφέρει και τα οφέλη για το Δημόσιο και τους φορολογούμενους, που θα προκύψουν από την υλική προσφορά του Αγίου Ορους προς την κοινωνία, πέραν της πνευματικής την οποία μερικοί δεν εκτιμούν.\nΩς γνωστόν, σύμφωνα με το άρθρο 21 παρ. 3 του Συντάγματος, «3. Το Κράτος μεριμνά για την υγεία των πολιτών και παίρνει ειδικά μέτρα για την προστασία της νεότητας, του γήρατος, της αναπηρίας και για την περίθαλψη των απόρων». Την υποχρέωση αυτή του κράτους αναπληρώνει σε μέγιστο βαθμό η Εκκλησία με τις χιλιάδες φιλανθρωπικά ιδρύματα που συντηρεί, με τα εκατομμύρια μερίδες φαγητού που προσφέρει στους απόρους, και με κάθε είδους δραστηριότητες που αναλαμβάνει σε όλους τους τομείς. Ειδικότερα για το Αγιον Ορος σημειώνω τις εξής προσφορές του: 1. Το πρότυπο ιατρείο που λειτουργεί σε μετόχιο του Αγίου Ορους στην Ορμύλια της Χαλκιδικής και παρέχει δωρεάν ιατροφαρμακευτική περίθαλψη, προληπτικές ιατρικές εξετάσεις και ηθική βοήθεια σε όποιον ζητεί την αρωγή του. 2. Τις δεκάδες χιλιάδες φαγητού που προσφέρει δωρεάν στους επισκέπτες των Μονών. 3. Τη βοήθεια που παρέχει στους απόρους σε είδος και σε χρήμα, είτε απευθείας είτε μέσω της ενισχύσεως των κοινωφελών δραστηριοτήτων των Μητροπόλεων.\nΓια να είναι αντικειμενικός ο κ. Μανδραβέλης, πρέπει να υπολογίσει πόσα θα ξόδευε το κράτος για να συντηρεί τα ιδρύματα που συντηρεί τώρα η Εκκλησία, και μάλιστα στο επίπεδο που τώρα λειτουργούν, και πόσα θα ξόδευε για να θρέψει τους απόρους που καταφεύγουν τώρα στα συσσίτια των Ενοριών.\nΠρέπει επίσης να συγκρίνει το επίπεδο των υπηρεσιών που προσφέρουν τα ιδρύματα της Εκκλησίας με το επίπεδο λειτουργίας των δημοσίων νοσοκομείων και των δημοσίων υπηρεσιών κοινωνικής φροντίδας.\nΕίναι αδύνατον να αναφερθεί σε μια επιστολή η όλη κοινωνική προσφορά της Εκκλησίας, αλλά ο κ. Μανδραβέλης θα βρει άφθονες σχετικές πληροφορίες στο Διαδίκτυο, αλλά και ως δημοσιογράφος μπορεί να πάρει μια συνέντευξη από εκπρόσωπο της Εκκλησίας, αλλά και οποιονδήποτε περιθαλπόμενο στα εκκλησιαστικά ιδρύματα ή σιτιζόμενο από τις Ενορίες και να σχηματίσει μια αντικειμενική εικόνα του θέματος και να μην παρουσιάζει μόνο την απώλεια δημοσίων εσόδων, αλλά να αναφέρει και τα οφέλη της κοινωνίας που προκύπτουν από τη διάθεση των ποσών που εξοικονομούνται από τη φοροαπαλλαγή.


Νέο πρόγραμμα κατά του αλκοόλ από το ΤΕΦΑΑ Τρικάλων – ΤΡΙΚΚΗPress – Τα νέα των Τρικάλων\nΝέο πρόγραμμα κατά του αλκοόλ από το ΤΕΦΑΑ Τρικάλων Reviewed by Momizat on Απρ 03 . Στο ΤΕΦΑΑ Τρικάλων του Πανεπιστημίου Θεσσαλίας διεξάγεται έρευνα, χρηματοδοτούμενη από το ΕΣΠΑ, σχετική με το αλκοόλ και την άσκηση. Στο πλαίσιο αυτής της έρευν Στο ΤΕΦΑΑ Τρικάλων του Πανεπιστημίου Θεσσαλίας διεξάγεται έρευνα, χρηματοδοτούμενη από το ΕΣΠΑ, σχετική με το αλκοόλ και την άσκηση. Στο πλαίσιο αυτής της έρευν Rating: 0\nΝέο πρόγραμμα κατά του αλκοόλ από το ΤΕΦΑΑ Τρικάλων\nΣτο ΤΕΦΑΑ Τρικάλων του Πανεπιστημίου Θεσσαλίας διεξάγεται έρευνα, χρηματοδοτούμενη από το ΕΣΠΑ, σχετική με το αλκοόλ και την άσκηση. Στο πλαίσιο αυτής της έρευνας, καλούνται άτομα που δεν ασκούνται ιδιαίτερα και τα οποία πίνουν αλκοόλ συστηματικά (πάνω από 14 ποτά την εβδομάδα για τους άντρες, πάνω από 7 ποτά την εβδομάδα για τις γυναίκες) να συμμετέχουν στην ερευνητική διαδικασία. Η συμμετοχή περιλαμβάνει δωρεάν προσωπική εκγύμναση για 2 μήνες, καθώς και αξιολόγηση της φυσικής κατάστασης και διαφόρων αιματολογικών και άλλων δεικτών που θα δώσουν πληροφορίες για την κατάσταση της υγείας των συμμετεχόντων.\nΓια περισσότερες πληροφορίες και δηλώσεις συμμετοχής, μπορείτε να επικοινωνείτε με την κα Γεωργακούλη Καλλιόπη στο τηλέφωνο 24310 47055 από Δευτέρα έως Παρασκευή και ώρες από τις 9:00 έως τις 14:00.


Με το βλέμμα στο ’21 - Βιβλίο - thebest.gr\nΔΕΥΤΕΡΑ 06 ΙΟΥΛ 2020 | 11:39\nΌταν η Ελλάδα έχασε τον Κανάρη/ Του Κυριάκου Σκιαθά\n…Τις πρώτες πρωινές ώρες της Παρασκευής 2 Σεπτεμβρίου 1877 συνάντησε ο ένδοξος μπουρλοτιέρης τον Χάροντα στα μαρμαρένια αλώνια και έπιασαν κουβέντα. Η δεξιά πλευρά του κορμιού του παράλυσε. Το δεξί χέρι, που κρατούσε το δαυλό και έβαζε φωτιά στα τούρκικα ντελίνια, δεν τον υπάκουγε πια. Ο θαλασσινός ήρωας είχε πάθει ημιπληγία. Μέχρι τις 9 το πρωί που έφτασε στο φτωχόσπιτο της Κυψέλης ο γραμματικός του Γεωργαντάς, δεν είχε πάρει κανείς χαμπάρι την «αναχώρηση» του ήρωα. Μπήκε η κυρά–Δέσποινα στην κρεβατοκάμαρα για να του αναγγείλει ότι τον ζητούσαν και τον βρήκε ξαπλωμένο μπρούμυτα στο κρεβάτι του και ακίνητο…\n…Έφτασαν οι γιατροί και έκαναν συμβούλιο. Πέρασε η ημέρα και στις 8 το βράδυ, έγινε και πάλι ιατρικό συμβούλιο. Η απόφαση θανατερή, δεν υπήρχε σωτηρία, το λάδι του Κωνσταντίνου Κανάρη σώθηκε! Λίγο πριν τα μεσάνυχτα, όταν το ρολόι έδειχνε δώδεκα παρά τέταρτο, ο ήρωας ξεψύχησε. Ο νικητής του Καρά Αλή ξεκίνησε για το μεγάλο ταξίδι. Άφησε την τελευταία του πνοή μέσα στην αγκαλιά της αγαπημένης του Δέσποινας. Η καπετάνισσα γέμισε με τα κλάματα της το νεκρικό δωμάτιο: δεν μπορούσε να πιστέψει πως έχασε τον μοναδικό έρωτα της ζωής της, τον Κωνσταντή της…\n…Την άλλη μέρα το πρωί, πριν ακόμα στεγνώσουν τα δάκρυα των δικών του και της Δέσπως του, η σωρός του μεταφέρθηκε στο Υπουργείο Ναυτικών, στη μεγάλη αίθουσα που βρισκόταν στο δεύτερο πάτωμα. Το λείψανό του εκτέθηκε σε λαϊκό προσκύνημα και η κυβέρνηση διέταξε εθνικό πένθος. Πριν επιτραπεί στον κόσμο να προσκυνήσει, ο γιατρός Γεράσιμος Ζωχιός άνοιξε μια τελευταία πληγή στο γέρικο στήθος του ήρωα και έβγαλε την καρδιά του. Αυτή η λιονταρίσια καρδιά, ιερό σύμβολο του έθνους, αρχικά φυλάχτηκε σε γυάλα για να τη βλέπει ο κόσμος και αργότερα τοποθετήθηκε σε μπρούντζινο λήκυθο, η οποία από το Νοέμβριο του 1929 βρισκόταν στο γραφείο του υπουργού των Ναυτικών. Το 1933 αποφασίστηκε η μεταφορά της στον Εθνικό Ιστορικό Μουσείο Αθηνών, όπου και εκτίθεται σήμερα…\n…Στα δημόσια κτίρια κυμάτιζαν μαύρες σημαίες και κάθε μία ώρα έπεφτε μια κανονιά. Μιάμιση ημέρα ο λαός της Αθήνας και του Πειραιά προσκυνούσε το μεγάλο νεκρό. Το τιμημένο λείψανό του ήταν τοποθετημένο σε μαύρο φέρετρο με δυο χρυσές άγκυρες στις πλευρές του. Η κηδεία αποφασίστηκε να γίνει το απομεσήμερο της Κυριακής 4 Σεπτεμβρίου 1877 στη Μητρόπολη. Η Εφημερίς στις 5 Σεπτεμβρίου έγραφε: «Δεν υπήρχε θέσις καθ’ όλην την πλατεία του Αγίου Γεωργίου εξ ης οδός εκβάλλει εις το Υπουργείον των ναυτικών, δεν υπήρχε θέσις καθ’ όλην την οδόν από του υπουργείου μέχρι της του Σταδίου, καθ’ όλον δε το τμήμα της οδού ταύτης εκείθεν μέχρι ικανής αποστάσεως το πλήθος ην συμπεπυκνωμένον, ως και επί των εξωστών των διαφόρων πέριξ οίκων και των υπουργείων των οικονομικών και εξωτερικών και επί των παραθύρων όλων».\nΈφτασαν όλοι εκεί. Ο βασιλιάς, οι υπουργοί, οι βουλευτές, οι ναύαρχοι, οι στρατηγοί, οι πρεσβευτές, ακόμη και ο τούρκος πρέσβης. Σίγουρα, βλέποντας από ψηλά ο ήρωας δεν θα πίστευε στα μάτια του. Ο μούτσος του Μπουρέκα κάποτε… πρώτος τώρα σ’ αυτή την παράτα. Στις 3:00 μ.μ. ώρα αξιωματικοί του ναυτικού σήκωσαν στους ώμους τους το σκεπασμένο με τη γαλανόλευκη φέρετρο και η πένθιμη πομπή ξεκίνησε για τη Μητρόπολη που θα γινόταν το ξόδι. Μπροστάρηδες οι παπάδες, έπειτα οι αξιωματικοί που μετέφεραν τα παράσημά του, καρφιτσωμένα πάνω σε μαξιλάρια. Πιο πίσω το νεκροσέντουκο και ολόγυρά του υπουργοί. Έπειτα έρχονταν, ο Βασιλιάς και οι γιοι του Κανάρη, που του είχαν απομείνει ζωντανοί Νικόλαος, Θρασύβουλος και Μιλτιάδης…\n…Στην Μητρόπολη, όταν «έφτασε» ο μεγάλος νεκρός τον περίμεναν η κυρά Δέσποινα και η βασίλισσα Όλγα. Μετά το τέλος της νεκρώσιμης ακολουθίας στη Μητρόπολη, η πομπή ξεκίνησε για το καινούργιο σπίτι του ήρωα στο νεκροταφείο. Ανέβηκε στην πλατεία Συντάγματος και έστριψε στην οδό Φιλελλήνων. Ο βασιλιάς αποσύρθηκε στο παλάτι· αυτή η ημέρα ανήκε στον Κανάρη.\nΠριν η πομπή βγει στη λεωφόρο Αμαλίας, η Ελλάδα του Εικοσιένα βγήκε από κάποιο εξώστη να χαιρετίσει τον καπετάν Κωνσταντή. Ήταν ένα γεροντάκι, ο παλιός συμπολεμιστής, ο σύντροφος στα πυρπολικά και φίλος του ήρωα, ο ξακουστός Νικόδημος. Από καιρό ο ψαριανός πυρπολητής, υποναύαρχος πλέον, άρρωστος και ανήμπορος δεν έβγαινε από το σπίτι του, που βρισκόταν σ’ ένα δρομάκι που σήμερα έχει και το όνομά του. Όταν έμαθε το μαντάτο πως χάθηκε ο Κανάρης θέλησε να αποχαιρετίσει το συναγωνιστή του.\nΚωνσταντίνος Νικόδημος (1795/96 -1879). Πυρπολητής και απομνημονευματογράφος του ναυτικού Αγώνα του 1821. Ελαιογραφία (Αθήνα, Εθνικό Ιστορικό Μουσείο).\nΗ σκηνή που εκτυλίχτηκε, βγαλμένη από τα έπη του Ομήρου, έγινε δακρυσμένο στεφάνι στο ξόδι του ήρωα. Οι εφημερίδες της εποχής διέσωσαν αυτή τη συγκινητική στιγμή: «Καθ’ ην στιγμήν η νεκρική πομπή διήρχετο την οδόν Φιλελλήνων, ο οικουρών γηραιός υποναύαρχος Νικόδημος εξήλθε κάτω ασθενής εις τον εξώστην της οικίας του, κειμένης εις το βάθος παρόδου αποληγούσης εις την οδόν Φιλελλήνων και απεχαιρέτησε δια του βλέμματός του τον ένδοξον συναγωνιστή του Κανάρην». Βούρκωσαν τα μάτια του γέροντα ναυμάχου και κουνώντας δύο φορές το σηκωμένο χέρι του είπε με σπασμένη φωνή:\n- Πας κι εσύ Κωνσταντή…\nΗ νεκρική πομπή συνέχισε για το Α΄ Νεκροταφείο. Ο ήλιος νωχελικά άφηνε τη θέση του στο φεγγάρι, όταν αυτή σταμάτησε μπροστά στο εκκλησάκι του Αγίου Λαζάρου, στα αριστερά του νεκροταφείου. Εκεί, που πριν δεκατέσσερα χρόνια (1863) η οικογένεια Κανάρη είχε θάψει τον αδικοσκοτωμένο Αριστείδη της. Δίπλα στον ανοιγμένο λάκκο που έχασκε ακούμπησαν το φέρετρο και πάνω του τοποθετήθηκαν στοίβα τα στεφάνια των σημαντικών. Ο μεγάλος νεκρός κατέβηκε στην τελευταία κατοικία του και το χώμα ψιλοκοσκινίστηκε κτυπώντας υπόκωφα πάνω στο καπάκι του φέρετρου. Η φωνή του επικεφαλής αξιωματικού έσπασε την ηρεμάδα της στιγμής, Πυρ! και τρεις τιμητικές μπαταριές και δεκαπέντε κανονιές σήκωσαν στον ουρανό τα πετούμενα της Αθήνας, για να φτάσουν στον Νικόδημο τη χωματένια κατάληξη του αγαπημένου του φίλου.[Ο Κωνσταντίνος Νικόδημος πέθανε ενάμιση χρόνο αργότερα, στις 3 Απριλίου 1879]\n* Αποσπάσματα από το νέο βιβλίο του Κυριάκου Δ. Σκιαθᾶ, τα ερωτικά του ’21, Γ’ τόμος, με πρόλογο του έγκριτου ιστορικού Θάνου Βερέμη, που κυκλοφορεί από τις Εκδόσεις Διαπολιτισμός.\n#tags Πάτρα-Δυτική Ελλάδα Κυριάκος Σκιαθάς\n3. Κυκλοφορεί το νέο βιβλίο της σειράς μυστηρίου του Γιώργου Ζορμπά, «Ο Κώδικας της Δημιουργίας: Η Πτώση του Αδάμ»\n4. Έκθεση ζωγραφικής του Νίκου Πρέσσα στο Πολύεδρο\nΟι αναμνήσεις του Γιώργου Κοτοπούλη από την μητέρα του, Γιοβάννα- Τη Δευτέρα η κηδεία της\n/ 06/07/2020, 10:32\n/ 06/07/2020, 09:52


Έκδοση 27 (20/4/2005)\n1. Το Ολοήμερο απέτυχε να καταργήσει το φροντιστήριο\n2. Επιτυχημένος ο θεσμός των "οικολογικών σχολείων" στην Κύπρο\n3. H γενοκτονία των Aρμενίων, η πρώτη φρικιαστική εθνοκάθαρση του 20ού αιώνα\n4. Φινλανδικό εκπαιδευτικό μοντέλο: μύθοι και πραγματικότητα\n5. Γίγαντας η ελληνική γλώσσα\n6. ΠΟΕΔ 2005\nHμερίδα με θέμα «Ολοήμερο Σχολείο: Αναδιοργάνωση και επέκταση στο πλαίσιο της εκπαιδευτικής μεταρρύθμισης» διοργάνωσε το Σάββατο 9 Απριλίου το ΚΣ ΕΔΕΚ. Στο πλαίσιο της συζήτησης και των εισηγήσεων που έγιναν, εξήχθησαν συμπεράσματα τα οποία αφορούν την υφιστάμενη λειτουργία του θεσμού και κατατέθηκαν προτάσεις για αναβάθμισή του. Οι τέσσερις βασικές προϋποθέσεις για την επιτυχή λειτουργία του θεσμού, συνοψίζονται στα ακόλουθα: υλικοτεχνική υποδομή, εμπλουτισμό του αναλυτικού προγράμματος, ενημέρωση των γονιών και επιμόρφωση των εκπαιδευτικών.\nΤο ένα τρίτο των δημοτικών σχολείων της Κύπρου είναι φέτος "οικολογικά σχολεία" και τα παιδιά δραστηριοποιούνται με ενθουσιασμό για οικολογικά θέματα. Σε μια εποχή δύσκολη για το περιβάλλον, που οι δραστηριότητες του σύγχρονου ανθρώπου το θέτουν σε κίνδυνο, οι μαθητές, από το νηπιαγωγείο μέχρι και το γυμνάσιο, δέχονται με ευαισθησία κάθε οικολογική προσπάθεια.\nH επόμενη Kυριακή, 24 Aπριλίου, ορίσθηκε ως ημέρα μνήμης της γενοκτονίας των Aρμενίων του 1916, με κεντρικό εμπνευστή και οργανωτή την τότε τουρκική κυβέρνηση. Tα θύματα της γενοκτονίας ανήλθαν σε 1,5 εκατομμύριο Aρμένιους από σύνολο περίπου 2,5 εκατομμυρίων που ζούσαν στα εδάφη τής, τότε ακόμη, Oθωμανικής Aυτοκρατορίας. Xρονικά είναι η πρώτη γενοκτονία του 20ού αιώνα και πρότυπο της δεύτερης, της γενοκτονίας των Eβραίων από τους Nαζί.\nΟι σημαντικές βαθμολογικές επιδόσεις που σημείωσε στις τελευταίες διεθνείς συγκριτικές μελέτες πάνω στην αποτελεσματικότητα των εκπαιδευτικών συστημάτων (μελέτες PISA) στάθηκαν αφορμή για να δημιουργηθεί ένας μύθος σχετικά με τα εκπαιδευτικά επιτεύγματα της χώρας. Η κατασκευή αυτού του μύθου βασίστηκε σε μια επιλεκτική προβολή ή αποσιώπηση βασικών χαρακτηριστικών του εκπαιδευτικού συστήματος της Φινλανδίας και σε μια ιδεολογικά προκατειλημμένη ερμηνεία των επιτευγμάτων του.\nΤων ΓΡΗΓΟΡΗ ΚΑΛΟΜΟΙΡΗ-προέδρου ΟΛΜΕ ΘΕΜΗ ΚΟΤΣΙΦΑΚΗ-ειδικού γραμματέα ΟΛΜΕ\n«Η γραμματική αποτελεί γυμναστική του μυαλού, αναπτύσσει τη νόηση και τους μηχανισμούς της γλώσσας», παρατηρεί ο πρύτανης του Πανεπιστημίου Αθηνών Γιώργος Μπαμπινιώτης, σ' ό,τι αφορά την προσέγγιση της γλώσσας ως συνεκτικού δεσμού της κοινωνίας και, φυσικά, ως στοιχείου ταυτότητας ενός λαού.\nΣ' αυτό το πνεύμα κυκλοφορεί, πλέον, ως νέα πρόταση και φιλόδοξη επιστημονική πλήρωση ενός μεγάλου κενού, η «Γραμματική της Νέας Ελληνικής», που συνυπογράφουν ο Γ. Μπαμπινιώτης και ο καθηγητής Γλωσσολογίας στο Πανεπιστήμιο της Σορβόνης Χρήστος Κλαίρης.\nΟ συνδικαλιστικός φορέας των δασκάλων λειτούργησε στο μεγαλύτερο μέρος της ιστορίας του ως ενιαίο σύνολο. Η κομματικοποίηση της ΠΟΕΔ και ο κομματικός διαχωρισμός των δασκάλων και των νηπιαγωγών, μετά το 1974, ενέσπειραν την καχυποψία και την εμπάθεια και το συγκρουσιακό κλίμα που καλλιεργήθηκε οδήγησε στην αναξιοκρατία και στην καταρράκωση της αξιοπρέπειας του εκπαιδευτικού.\nΗ ίδρυση της Ανεξάρτητης Κίνησης Δασκάλων-Νηπιαγωγών το 1992 από νέους εκπαιδευτικούς όλων των κομμάτων ήταν η αρχή για να τεθούν πολλά εκπαιδευτικά και συνδικαλιστικά ζητήματα πάνω σε μια νέα βάση. Ήταν όμως και η επιβεβαίωση ότι ως εκπαιδευτικοί και ως πολίτες μπορούμε να παρέμβουμε και να βελτιώσουμε παγιωμένες πραγματικότητες. Φτάνει να το πιστεύουμε. Η επίπονη προσπάθεια αγκαλιάστηκε από μεγάλο μέρος δασκάλων και νηπιαγωγών. Η ΑΚίΔα μπορεί να πορεύεται με σύνεση και σιγουριά υπηρετώντας το όραμα όλων των εκπαιδευτικών για μια καλύτερη εκπαίδευση.


Τα λέμε Αθήνα φίλοι μου – tomsnews.de\nΤα λέμε Αθήνα φίλοι μου\tΔημοσιεύτηκε στις 3 Ιουλίου 2016 από τον Mark Zuckerberg\tΚατεβαίνω Αθήνα. Όπως έχω γράψει πολλές φορές στο ιστολόγιο μαύρη πέτρα πίσω μου δεν ρίχνω.\nΔεν μου φταίει σε τίποτα η πανέμορφη χώρα με τη μοναδική ιστορία. Πρέπει να παγώσεις στην ξενιτιά ίσως για να καταλάβεις τι σημαίνει Ελλάδα.\nΈχω πολλούς φίλους Αθήνα με τους οποίους εκτός από φιλικές σχέσεις έχω και επιχειρηματικές σχέσεις. Το είχα δηλώσει και στους επενδυτές μου ότι σκοπεύω μόλις συστήσω την Denfinox GmbH και ολοκληρώσω την έδρα μου να κάνω ένα επιχειρηματικό ταξίδι.\nΗ εταιρεία μου ασχολείται με το καινοτόμο λογισμικό. Ιδιαίτερη βαρύτητα δίνω στην ενσωμάτωση τεχνητής νοημοσύνης. Το πρώτο μου προϊόν ένα σύστημα ηλεκτρονικής εκπαίδευσης. Ακολουθεί το surface computing και ένας τρόπος που θα αλλάξει τα δεδομένα στη διάδοση των ειδήσεων.\nΠροσπαθώ να δημιουργήσω θέσεις εργασίας στην Ελλάδα (συμφωνία έχω συνάψει ήδη για το Βόλο), να εξαπλωθώ στα Βαλκάνια και τη Ρωσία. Οι πρώτες σχετικές επαφές έχουν ήδη γίνει.\nΠαράλληλα με ποιοτική μάσα με θέα την Ακρόπολη θα τα πούμε και για το χειμώνα που έρχεται. Η διασύνδεση του επιχειρηματικού κέντρου της Γερμανίας (Düsseldorf) με Αθήνα, Βουλγαρία, Ρωσία και άλλες χώρες αποτελούσε στόχο εξαρχής.\nΤα λέμε φίλοι μου. Όσοι θέλετε να επικοινωνήσετε μαζί μου και έχετε χάσει το κινητό μου δεν έχω κανένα πρόβλημα να το γράψω εδώ (+49 1746104860). Οι χρεώσεις roaming καταργήθηκαν.\nΣκοπεύω να κάνω και κάποιες πριβέ συζητήσεις με την κυρία για να ενημερώσει τον Όλυμπο ότι ο πλανήτης πάει κατά διαόλου 🙂\nΘέλω να μοιραστώ το άρθρο με τους φίλους μου25.4KShares\tPosted in Τα νέα μου\tΡίξε μια ματιά..\nΘέλει και ένα καλό συνεργείο. Επιστροφή από Αθήνα.\nΑγαπητοί φίλοι είμαι ακόμα ζωντανός αν και χρειάζομαι 2 χρόνια διακοπές χωρίς κινητό.\nΠρώτο άρθρο της χρονιάς. Χρόνια πολλά σε όλους.


24 Ιουλίου 2021 - 07:57\nΤελευταία Ενημέρωση: 24 Ιουλίου 2021 - 08:08\nΔιαρρήκτες απέσπασαν από έπαυλη στο Χα Ποτάμι της Πάφου χρυσό ρολόι μεγάλης αξίας και χρηματικό ποσό υψους 100 χιλιαδων ευρω.\nΤα χρήματα και το ρολόι βρίσκονταν σε χρηματοκιβώτιο σε ντουλάπι υπνοδωματίου. Την καταγγελία στην αστυνομία έκανε ο ιδιοκτήτης της κατοικίας , Κορεατης μόνιμος κάτοικος Κύπρου.\nΗ διάρρηξη έγινε χθες μεταξύ των ωρών 7 και 8 το βράδυ όταν ο ίδιος και η οικογένεια του απουσίαζαν από το σπίτι. Οι διαρρήκτες φαίνεται ότι εισήλθαν από μπαλκονόπορτα την οποία οι ιδιοκτήτες είχαν ξεχάσει ανοικτή.


OTE: Ανακοίνωση σχετικά με παρέμβαση ΣΑΤΠΕ και ΥΠΔ\nΤεχνολογία » Σταθερή και Κινητή τηλεφωνία - 05/11/2005\nΟ Σ.Α.Τ.Π.Ε., με την ανακοίνωση της 2.11.05, υποτίθεται ότι τοποθετείται έναντι της καταγγελίας μας ότι ουσιαστικά λειτουργεί ως καρτέλ των παρόχων έναντι του ΟΤΕ. Στην εν λόγω ανακοίνωση ο Σ.Α.Τ.Π.Ε. σκοπίμως συγχέει δύο διαφορετικά μεταξύ τους θέματα:\n- την άσκηση παρέμβασης στη διαδικασία επίλυσης διαφοράς μεταξύ TELEDOME και OTE με\n- τη διαδικασία αναθεώρησης του Υποδείγματος Προσφοράς Διασύνδεσης (ΥΠΔ), που αφορά το σύνολο των παρόχων.\nΕνώ είναι ευνόητο το ενδιαφέρον του Σ.Α.Τ.Π.Ε. για συμμετοχή στην αναθεώρηση του ΥΠΔ, είναι αδιανόητη από άποψη δικαίου ανταγωνισμού η συμμετοχή τρίτων σε διαδικασία επίλυσης διαφορών μεταξύ αντισυμβαλλομένων.\nΓι’ αυτό και ο ΟΤΕ εμμένει στην εξέταση της συμπεριφοράς του Σ.Α.Τ.Π.Ε. υπό το πρίσμα των άρθρων 1 ν.703/77 και 81 ΕΚ από την ΕΕΤΤ και την Επιτροπή Ανταγωνισμού.\nΌσον αφορά την αναθεώρηση του ΥΠΔ, για την οποία κόπτεται ο Σ.Α.Τ.Π.Ε., προφανώς έχει ελλιπή ενημέρωση, καθώς ο ΟΤΕ έχει ήδη από μηνών υποβάλλει αίτημα κίνησης της σχετικής διαδικασίας στην ΕΕΤΤ και πρόσφατα, μάλιστα, ζήτησε την επίσπευση της σχετικής διαδικασίας.\nΟ ΟΤΕ έχει την πεποίθηση ότι η ρύθμιση του ισχύοντος ΥΠΔ είναι μονομερής εις βάρος του ΟΤΕ και θα επιδιώξει στο πλαίσιο της αναθεώρησης να περιορισθεί ο παρασιτικός ανταγωνισμός που σήμερα ασκείται στον ΟΤΕ εκ μέρους συγκεκριμένων παρόχων ώστε να δημιουργηθούν τελικά οι προϋποθέσεις για την εξυγίανση της τηλεπικοινωνιακής αγοράς.


Σάκης Ρουβάς Βιογραφία | OutNow.gr\nΗ βιογραφία του Σάκη Ρουβά\nΟ Σάκης Ρουβάς είναι Έλληνας τραγουδιστής, συνθέτης, επιχειρηματίας, ηθοποιός και πρώην αθλητής του άλματος επί κοντώ. Γεννήθηκε στις 5 Ιανουαρίου του 1972, στο Μαντούκι της Κέρκυρας. Μεγάλωσε ως ο μεγαλύτερος από τους τέσσερις γιους του Κωνσταντίνου Ρουβά και της Άννας-Μαρίας Παναρέτου, ενώ από την ηλικία των τεσσάρων έκανε μαθήματα μπαλέτου. Στην ηλικία των 10 ο Ρουβάς πρωταγωνίστησε στην πρώτη του θεατρική παραγωγή με τίτλο «Αν οι καρχαρίες ήταν άνθρωποι», δείχνοντας μια σπίθα ενδιαφέροντος προς τις τέχνες και τη ζωντανή σκηνή που από τότε ακόμα φαίνεται να τον καλούσε. Μικρός ακόμη ασχολήθηκε με τον στίβο, κατακτώντας αρκετά μετάλλια ως μέλος της Ελληνικής Εθνικής Ομάδας τη δεκαετία του ’80. Συνέχισε τον αθλητισμό μέχρι την ηλικία των 18 ετών και πιστεύοντας ότι είχε μέλλον στην μουσική μπήκε σε κάποια φιλαρμονική της Κέρκυρας. Η αγάπη του με τη μουσική και το τραγούδι όμως ξεκίνησε το 1991, σε ηλικία 19 ετών, όταν και επωμίστηκε τον τίτλο ενός εκ των πρώτων ποπ τραγουδιστών της Ελλάδας που ένωναν μοντέρνο λαϊκό και σύγχρονη mainstream μουσική στο τραγούδι και τη χορογραφία του.\nΗ μουσική πορεία του Σάκη Ρουβά\nΣτα 19 του, λοιπόν, αποφάσισε να φύγει από την Κέρκυρα και να εγκατασταθεί στην όπου και συνάντησε τυχαία τον Δάκη, ο οποίος αντιλήφθηκε απευθείας το πάθος και το ταλέντο του νεαρού Σάκη στη μουσική. Έτσι, λοιπόν, θέλησε να τον προωθήσει επαγγελματικά, αφού κατόπιν παρότρυνσής του ο Σάκης Ρουβάς μετακομίζει και ξεκινά τις ζωντανές εμφανίσεις στην Αθήνα. Εκεί τον είδε ο Νίκος Μουρατίδης και είπε στον στιχουργό Γιώργο Παυριανό, να τον προάγουν, με τον νεαρό τραγουδιστή να ερμηνεύει Michael Jackson (“Μan In The Mirror”) μπροστά στα στελέχη της PolyGram Records, εταιρεία με την οποίο υπογράφει και το πρώτο του συμβόλαιο.\nΜετά από αυτή την πρώτη ηχηρή επιτυχία, ο διασημότερος αστέρας της Ελληνικής μουσικής ξεκίνησε να τραγουδάει σε τοπικά κλαμπ, συλλόγους και ξενοδοχεία μέχρι που τον ανακάλυψε τυχαία ο Ηλίας Ψινάκης στο κλαμπ Εκάτη και του πρότεινε να τον ακολουθήσει. Έτσι, το 1991 στο Show Center, ο Σάκης έκανε την πρώτη του επαγγελματική εμφάνιση στην Αθήνα.\nΗ συμμετοχή του Σάκη Ρουβά στην Eurovision\nΤο 2004, ο Σάκης Ρουβάς επιλέχτηκε για να εκπροσωπήσει την Ελλάδα στο διαγωνισμό τραγουδιού Eurovision με το τραγούδι “Shake It” του Νίκου Τερζή, με το οποίο κατέκτησε την 3η θέση. Πάλι το 2004, δέχεται καταιγισμό βραβεύσεων: Καλύτερη σκηνοθεσία για το τραγούδι “Πες Της”, πιο ωραία εμφάνιση σε βίντεο ( ξανά για το “Πες Της”) και καλύτερο ποπ άλμπουμ για “Το Χρόνο Σταματάω”. Ο τραγουδιστής παράλληλα εμφανιζόταν σε πληθώρα κέντρων νυχτερινής διασκέδασης και είχε ήδη μεγάλο δισκογραφικό έργο, συνεχίζοντας ακάθεκτος την καλλιτεχνική του πορεία. Έτσι, το 2005 το CD single Shake It βραβεύεται ως το άλμπουμ με τις υψηλότερες πωλήσεις της χρονιάς, ενώ την ίδια χρονιά παίρνει τον τίτλο του καλύτερου τραγουδιστή του 2005 από τα MAD Video Music Awards.\nΤα βραβεία που έχει κατακτήσει ο Σάκης Ρουβάς\nΣυνολικά, ο Σάκης Ρουβάς έχει κερδίσει 6 βραβεία στα Arion Music Awards, 15 στα Pop Corn Music Awards και 22 στα Mad Video Music Awards, ενώ έχει ανακηρυχθεί “Άντρας της χρονιάς” και έχει κερδίσει ένα βραβείο στα MTV Europe Music Awards και ένα στα World Music Awards.\nΤο 2001, ο Σάκης Ρουβάς βραβεύεται ως ο Καλύτερος ποπ τραγουδιστής από το “Disco Girl” ενώ το 2003, στα γυρίσματα μίας διαφήμισης μιας γνωστής εταιρεία κινητής τηλεφωνίας, γνώρισε το μοντέλο και Playmate, Κάτια Ζυγούλη. Σύντομα, ο Σάκης Ρουβάς θα παντρευτεί την Κάτια Ζυγούλη, ξεκινώντας τη δική του οικογένεια. Την εποχή εκείνη, μάλιστα, ο ερμηνευτής της ποπ αλλά και του λαϊκού άρχισε να ασχολείται ενεργά με τις φιλανθρωπίες και τους εράνους, αποδεικνύοντας ότι έχει και άλλες ανησυχίες πέρα από καλλιτεχνικές.\nΤο 2007 το τραγούδι “Όλα Γύρω Σου Γυρίζουν” βραβεύεται για το βίντεοκλίπ του, ενώ το 2007 λαμβάνει τον τίτλο του καλύτερου τραγουδιού της χρονιάς από τα MAD awards. Οι βραβεύσεις δεν σταματούν εδώ, ωστόσο, καθώς το 2008 βρίσκει τον Σάκη Ρουβά ως τον καλύτερο άντρα καλλιτέχνη (“Ζησε τη Ζωή”), και το 2009 ως τον καλύτερος άντρα καλλιτέχνη (“This Is Our Night”) και τέλος ως καλλιτέχνης της χρονιάς (“This Is Our Night”). Μάλιστα, πάλι το 2009, το περιοδικό “Down Town” του χάρισε τον τίτλο “Καλύτερος διασκεδαστής της δεκαετίας”, ενώ το “Forbes” τον κατέταξε στην τρίτη θέση με τους πιο σημαντικούς καλλιτέχνες στην Ελλάδα.\nΕκείνη ήταν και η χρονιά που εκπροσώπησε για δεύτερη φορά την Ελλάδα στο διαγωνισμό τραγουδιού της Eurovision που έγινε στη Μόσχα, με το τραγούδι “This Is Our Night” και λαμβάνοντας την 7η θέση. Το 2009 θα λήξει με μία ακόμα μεταγλώττιση (Πλανήτης 51: Επίσκεψη από την Γη) και την βράβευση του μεγάλου αστέρα ως καλύτερου τραγουδιστή του έτους από τα MAD Video Music Awards 2009.\nΤο 2009 γίνεται ο αποδέκτης τριών απανωτών βραβεύσεων: Video clip της χρονιάς (“Παράφορα”), Video clip Pop (“Παράφορα”), Καλλιτέχνης της χρονιάς. Το 2012 γίνεται ο Καλύτερος άντρας καλλιτέχνης για τα MAD awards (για το “υπάρχει ελπίδα”) καθώς και Καλλιτέχνης της χρονιάς (“για το Οι δυο μας”).\nΤο 2010 μπαίνει δυναμικά με βράβευση του Σάκη Ρουβά για το Καλύτερο Ντουέτο-Συνεργασία: Θάρρος Ή Αλήθεια (Tamta Feat. Σάκης Ρουβάς), βράβευση για το Video clip Pop (“Σπάσε Το Χρόνο”) όπως και τον τίτλο Καλλιτέχνης της χρονιάς. Το MAD θα απονήμει ξανά το Fashion icon award σε Video clip (για το “Σπάσε Το Χρόνο”) στον καλλιτέχνη, ενώ θα τον ανακηρύξει εκ νέου Καλύτερο τραγουδιστή του 2010.\nΗ υποκριτική καριέρα του Σάκη Ρουβά\nΤο 1996, ο Σάκης Ρουβάς εισάγεται σε ένα νέο για εκείνον κόσμο: το voice acting. Έτσι, δανείζει τη φωνή του στον ταλαιπωρημένο Κουασιμόδο στην ελληνική μεταγλώττιση της «Παναγίας των Παρισίων» της Disney, αποσπώντας θετικές κριτικές. Τότε είναι που πρωταγωνιστεί και ως guest star στο πρώτο επεισόδιο του «Καληνύχτα μαμά». Το 1999, ο ποπ σταρ βραβεύεται ως Άντρας της δεκαετίας από το Status «Άντρες της Χρονιάς», κάνοντας όλες τις «Ρουβίτσες» να παραληρούν!\nΜε την έλευση του 2006, ο ηθοποιός / τραγουδιστής / μοντέλο γυρνάει για λίγο ξανά στο voice acting, δανείζοντας τη φωνή του στον Κεραυνό Μακουίν στην ελληνική μεταγλώττιση του έργου «Αυτοκίνητα». Την ίδια χρονιά βραβεύεται από τα MAD ως ο καλύτερος ποπ τραγουδιστής (για το τραγούδι “Σ’έχω Ερωτευθεί”), με το δίσκο στο οποίο ανήκει το κομμάτι να βραβεύεται ως το καλύτερο ποπ άλμπουμ. Ταυτόχρονα, το τραγούδι επιτυχία Να Μ’ αγαπάς ανακηρύσσεται το καλύτερο βίντεο από άντρα καλλιτέχνη (στα ίδια βραβεία) και ο Σάκης Ρουβάς επιλέγεται ως ο πιο καλοντυμένος καλλιτέχνης σε βίντεο (“Μίλα Της”). Τέλος, το γεμάτο 2006 τελειώνει με τον καλλιτέχνη σε ρόλο παρουσιαστής της Eurovision στην Αθήνα, μαζί με την Μαρία Μενούνος.\nΤο 2007 βρίσκει τον Σάκη Ρουβά να «ανατινάζει»τη σπίθα υποκριτικής που είχε γεννηθεί εντός του από μικρή ηλικία σε μια πραγματική φλόγα, καθώς πρωταγωνιστεί στην πρώτη του ταινία μεγάλου μήκους, υποδυόμενος τον Στέφανο στο Alter Ego.\nΤο 2011 ο Σάκης Ρουβάς επιστρέφει ως Κεραυνός Μακουίν στο Αυτοκίνητα 2.\nΟ Σάκης Ρουβάς δε σταματά: απτόητος, το 2013, συμμετέχει στην θεατρική παράσταση Βάκχες του Ευριπίδη (σε σκηνοθεσία του Δημήτρη Λιγνάδη), ενσαρκώνοντας το θεό του κρασιού Διόνυσο 2013 και λαμβάνοντας αμφιλεγόμενες κριτικές. Επίσης το 2013, ο τραγουδιστής του «Σ’ έχω ερωτευτεί» κερδίζει το βραβείο Video clip της χρονιάς (για το “τώρα”) και Καλύτερος άντρας καλλιτέχνης (ξανά για το “τώρα”). Το 2014 τον βλέπει ως Καλύτερο άντρα καλλιτέχνη και το 2015: ως Καλύτερος καλλιτέχνης σύγχρονης μουσικής.\nΟ Σάκης Ρουβάς στο The Voice Greece\nΤέλος, το 2016, ο Σάκης Ρουβάς γίνεται coach στο The Voice Greece όπου και συνεχίζει ακόμα για 5 συνεχόμενους κύκλους, έχοντας κερδίσει την αγάπη των συμμετεχόντων και του κοινού ολόκληρης της Ελλάδας.\nΟι συνεργασίες και οι εμφανίσεις του Σάκη Ρουβά\nΤο 1991, έκανε το ντεμπούτο του στο Φεστιβάλ Τραγουδιού Θεσσαλονίκης με το τραγούδι “Πάρ’ τα” σε μουσική του Νίκου Τερζή και στίχους του Γιώργου Παυριανού, χωρίς να κατακτά όμως την πρώτη θέση αλλά να βραβεύεται παρόλα αυτά. Μια μέρα μετά το Φεστιβάλ, κυκλοφορεί το πρώτο του solo album με τίτλο “Σάκης Ρουβάς” και σημειώνει ρεκόρ πωλήσεων για την εποχή εκείνη. Συνεχίζοντας δυναμικά, το 1992, ο Σάκης Ρουβάς κυκλοφορεί το δεύτερο δίσκο του με τίτλο “Μην Αντιστέκεσαι”, σε μουσική του Νίκου Τερζή.\nΠαράλληλα στην μεγάλη καριέρα του ο Σάκης Ρουβάς έχει πραγματοποιήσει live εμφανίσεις σε διάφορα μπουζούκια και νυχτερινά κέντρα.


Νίσυρος 30 - 3 - 2017. Δελτίο Τύπου\nΗ ΕΝΣΩΜΑΤΩΣΗ ΤΗΣ ΔΩΔΕΚΑΝΗΣΟΥ ΜΕ ΤΗΝ ΕΛΛΑΔΑ\nΤην Τετάρτη 1η Μαρτίου η Bουλή των Ελλήνων σε πανηγυρική συνεδρίαση ανακήρυξε το 2017 ως «Έτος Δωδεκανήσου», παρουσία του Προέδρου της Δημοκρατίας κ. Προκόπη Παυλόπουλου, αρχηγών κομμάτων, του Περιφερειάρχη Νοτίου Αιγαίου κ. Γιώργου Χατζημάρκου και πολλών δημάρχων των νησιών μας. Η Βουλή των Ελλήνων με αυτή την τιμητική για την πατρίδα μας απόφαση προσπάθησε να δώσει έμφαση στα πραγματικά γεγονότα και τις ιστορικές ημερομηνίες που αφορούν στην ιστορία των νησιών μας.\nΤην 31η Μαρτίου 1947 μετά από σκληρές διαπραγματεύσεις με τους Εγγλέζους, ο Άγγλος ταξίαρχος Πάρκερ υπέγραψε στο κτίριο που στεγάζεται σήμερα η Περιφέρεια Νοτίου Αιγαίου, την παράδοση από τη Βρετανία στην Ελλάδα της Δωδεκάνησου, παρουσία του Aντιναυάρχου Περικλή Ιωαννίδη.\nΣτις 31 Μαρτίου 1947 υποστέλλεται η βρετανική σημαία από τον ιστό του διοικητηρίου της Ρόδου και υψώνεται με μεγάλη υπερηφάνεια η ελληνική σημαία που συνεχίζει να κυματίζει μέχρι σήμερα στη Ρόδο και σε όλα τα νησιά μας.\nΗ 31η Μαρτίου είναι η ημέρα της απελευθέρωσης της Δωδεκανήσου. Εκείνη τη μέρα, η Ελλάδα αναλαμβάνει την στρατιωτική διοίκηση της Δωδεκανήσου με στρατιωτικό διοικητή τον αντιναύαρχο Περικλή Ιωαννίδη.\nΗ 31η Μαρτίου δυστυχώς δεν περιλαμβάνεται στο εορτολόγιο της πατρίδας μας της Δωδεκανήσου. Ο λόγος που δεν γιορτάζουμε την 31η Μαρτίου του 1947 την απελευθέρωση της πατρίδας μας οφείλεται στο γεγονός ότι ο τότε βασιλιάς Γεώργιος Γκλύξμπουργκ ήταν σοβαρά άρρωστος και όλοι περίμεναν το τέλος του. Λόγω της βαριάς του ασθένειας δεν θα ήταν δυνατόν να παρευρεθεί στην τελετή της απελευθέρωσης της Δωδεκανήσου, κάτι που δεν ήταν αποδεκτό από το καθεστώς της περιόδου εκείνης του εμφυλίου πολέμου. Για το λόγο αυτό η επίσημη τελετή ορίστηκε για την 7η του Μάρτη 1948 για να μπορέσει να παραβρεθεί ο επόμενος στον θρόνο Παύλος (που διαδέχτηκε τον αδελφό του Γεώργιο ο οποίος είχε πεθάνει την 1η Απριλίου του 1947) με τη σύζυγο του Φρειδερίκη , και τα παιδιά του.\nΕίναι καιρός μετά από 70 χρόνια να αποκατασταθεί η πραγματική ιστορία της πατρίδας μας.\nΤο γραφείο του Δημάρχου https://www.viagrapascherfr.com/viagra-internet/ την Παρασκευή 31 Μαρτίου θα είναι ανοικτό με κεράσματα για όλους τους δημότες για να γιορτάσουμε την απελευθέρωση μας μετά από 638 χρόνια συνεχούς σκλαβιάς.


6 Μαϊου 2012: Η ώρα της έλλογης οργής | Postnews\n“Πρέπει να επαινείται όποιος οργίζεται για τα πράγματα που πρέπει, με αυτούς που πρέπει, όπως πρέπει, όταν πρέπει, και για όσο πρέπει.” – Αριστοτέλης, Ηθικά Νικομάχεια (1125b-1126a).\nΟσο οι εκλογές πλησιάζουν, τόσο τα διλήμματα εντείνονται: “Αυτοδυναμία ή ακυβερνησία” δηλώνει ο Σαμαράς, “ευρώ ή δραχμή;” ρωτάει πονηρά ο Βενιζέλος. Πληθαίνουν και τα μετεκλογικά “σενάρια χάους”. Οι τεχνικοί της εξουσίας πασχίζουν να μετατρέψουν την αγωνία μας για το μέλλον της χώρας σε ανασφάλεια και φόβο.\nΜερικοί αξιόλογοι αρθρογράφοι καλούν να ψηφίσουμε με “ψυχρή λογική”, να αποφύγουμε την τιμωρητική ψήφο. Ορθολογικά σκεπτόμενοι, λένε, πρέπει να βάλουμε πάνω απ’ όλα το συμφέρον της χώρας, αντί απλώς να εκφράσουμε συναισθήματα θυμού. Αν η “ψυχρή λογική” υποδεικνύει ότι, σε τελική ανάλυση, το συμφέρον της χώρας υπηρετείται ψηφίζοντας ένα από τα κόμματα της φαυλότητας, ας είναι. Δεν είναι επιθυμητό, είναι όμως το μικρότερο κακό.\nΚαι οι μεν και οι δε, παρά τα διαφορετικά κίνητρά τους, καταλήγουν σε εσφαλμένο συμπέρασμα. Οι μεν πολιτικάντηδες προκαλούν ιδιοτελώς το αίσθημα του φόβου στους πολίτες, οι δε ρασιοναλιστές αρθρογράφοι εμμένουν σε μια απλοϊκή αντίθεση λογικής και συναισθήματος. Και οι δύο παραβλέπουν ότι, στις σημερινές συνθήκες, το μείζον δίλημμα δεν είναι “ευρώ ή δραχμή;”, αλλά ένα άλλο, δυσκολότερο στον χειρισμό του (καθότι, από λογικής απόψεως, αυτο-αναφορικό) δίλημμα: “πολιτική αναγέννηση ή αποσύνθεση;”.\nΣτο πρόσφατο διάγγελμα του πρωθυπουργού κ. Παπαδήμου αναδεικνύεται εμμέσως το μέγεθος του προβλήματος. “Η Ελλάδα βρίσκεται στο μέσον μιας δύσκολης διαδρομής”, είπε. “Το οικονομικό και κοινωνικό κόστος είναι βαρύ. Η κόπωση, η δυσαρέσκεια, σε ορισμένες περιπτώσεις και η αγανάκτηση, είναι κατανοητές και ενίοτε δικαιολογημένες (…)”. Ως υπεύθυνος κυβερνήτης, ο κ. Παπαδήμος προειδοποιεί για τις δυσκολίες: “Θέλω να πω (στους) συμπολίτες μας ότι ανώδυνα κανένας δεν μπορεί να βγάλει τη χώρα από την κρίση. (…) Αν θέλουμε να ξεφύγουμε από την κατάσταση που βρισκόμαστε (…) απαιτεί(ται) σκληρή, συστηματική και πειθαρχημένη προσπάθεια, με όραμα και συνέπεια…”.\nΑυτός ακριβώς είναι ο πυρήνας του προβλήματός μας. Η έξοδος από την κρίση είναι αναπόφευκτα οδυνηρή, μην ακούτε τους ανεύθυνους δημαγωγούς. Αλλά, για να αντιμετωπίσουμε αποτελεσματικά την οδύνη της “θεραπείας”, χρειαζόμαστε εμπνευσμένη προσπάθεια. Ερώτημα: υπάρχει σοβαρός άνθρωπος που να πιστεύει ότι ο Σαμαράς και ο Αβραμόπουλος, ο Μεϊμαράκης και ο Στυλιανίδης από τη μια, ή ο Βενιζέλος και ο Σκανδαλίδης, ο Παπουτσής και η Γεννηματά από την άλλη, θα εμπνεύσουν, θα συνεγείρουν και θα κατευθύνουν με όραμα, στρατηγική και αξιοπιστία τη συλλογική προσπάθεια που απαιτείται;\nΗ συγκυβέρνηση των κομμάτων της φαυλότητας θα ανακυκλώσει το πρόβλημα: στον βαθμό που θα παρατείνει την πολιτική κρίση (ακόμη κι αν έχουν πλειοψηφία στη νέα Βουλή) θα αυξήσει την πιθανότητα της άτακτης χρεοκοπίας. Εφόσον γνωρίζουμε ότι το πρόβλημά μας είναι πρωτίστως αξιακό–πολιτικό, όσο φέρνουμε στην εξουσία τα κόμματα της φαυλότητας, το αναπαράγουμε. Επιπλέον, θυμώνουμε όλο και περισσότερο με τον συλλογικό μας εαυτό για την ανικανότητά μας να το επιλύσουμε. Η αμφιθυμία σε συνθήκες χρεοκοπίας –ψηφίζουμε αυτούς που σιχαινόμαστε– διαιωνίζει τη στασιμότητα, προκαλεί περισσότερη οργή και οδηγεί, τελικά, στην “αποδόμηση” που απεύχεται ο κ. Παπαδήμος.\nΚαι αν ψηφίζαμε με “ψυχρή λογική”; Αν ήμασταν ρομποτικοί οργανισμοί ή είχαμε υποστεί εγκεφαλική βλάβη σαν τους ασθενείς του ψυχίατρου Ολιβερ Σακς και του νευροεπιστήμονα Αντόνιο Νταμάσιο –αν ήμασταν, δηλαδή, όντα ανίκανα να βιώσουν συναισθήματα–, θα το κάναμε. Αλλά δεν είμαστε. Το να ζητάς σήμερα από τον χειμαζόμενο πολίτη να ψηφίσει με “ψυχρή λογική” δεν είναι μόνο αφελές, είναι και ανήθικο. Οταν σε προσβάλλουν, λέει ο Αριστοτέλης, και παραμένεις απαθής, δεν προδίδεις ανωτερότητα, αλλά ηθική αμβλύνοια· είσαι ανόητος και δουλοπρεπής. Σώφρων άνθρωπος δεν είναι ο απαθής, αλλά αυτός που ξέρει πότε, πώς και με ποιους να θυμώνει.\nΟταν αξιολογούμε μια περίπτωση βιασμού ή αυθαίρετης αστυνομικής βίας δεν είναι η λογική που προηγείται (“αυτό είναι λάθος”) και ακολουθεί το συναίσθημα (π.χ. θυμός, ντροπή), αλλά το αντίθετο: το συναίσθημα που βιώνουμε εμπεριέχει αξιολογήσεις, επιδεκτικές περαιτέρω λογικής επεξεργασίας, οι οποίες απο-καλύπτουν τι είναι σημαντικό για μας. Στο μέτρο που ο κόσμος που μας περιβάλλει δεν μας αφήνει ηθικά αδιάφορους, ο ανθρώπινος λόγος είναι εγγενώς “συναισθηματικός”. Οι γνωστικές και οι επιθυμητικές όψεις των κρίσεών μας είναι αξεδιάλυτα δεμένες. Ο ορθός λόγος προϋποθέτει την αρμόζουσα στις περιστάσεις συναισθηματική εμπλοκή με τον κόσμο.\nΟχι, δεν πρέπει να ψηφίσουμε με “ψυχρή λογική”, αλλά με έλλογη οργή για την κατάντια της χώρας μας. Ελλογη οργή για τους ιδιοτελείς πολιτικάντηδες των κομμάτων της φαυλότητας που πρόδωσαν τον όρκο τους. Ελλογη οργή και για τον εαυτό μας που αφέθηκε στη σαγήνη των δημαγωγών και απέρριψε την ιδιότητα του πολίτη χάριν αυτής του πελάτη. Η καταψήφιση των κομμάτων του Βουλγαράκη και του Τσοχατζόπουλου θα είναι μια μικρή προσπάθεια ανάκτησης του αυτοσεβασμού μας.\nΦυσικά παίρνουμε ρίσκο. Η αβεβαιότητα είναι μεγάλη. Αν δεν αναδεχθούμε όμως τους κινδύνους ασκώντας στοχαστικά το εκλογικό μας δικαίωμα, δεν θα δημιουργήσουμε το καινούργιο. Η δημιουργία προϋποθέτει τη διακινδύνευση. Δίχως “παρέκκλιση” δεν υπάρχει εξέλιξη, δίχως “αταξία” δεν παράγεται νέα τάξη. Βιώνοντας οργισμένα τα αδιέξοδά μας, ωθούμαστε να αναζητήσουμε νέες, αδιανόητες μέχρι σήμερα, έλλογες διεξόδους. “Τα πάθη θεσμίζουν τις πόλεις”, λέει ο Καστοριάδης. Ας μην καταπνίξουμε την οργή μας. Ας της δώσουμε έλλογη, δημιουργική διέξοδο.\nΔημοσιεύθηκε στην Καθημερινή, 29.4.2012\nΘέματα: Βενιζέλος, εκλογές, κόμματα, ΝΔ, ΠΑΣΟΚ, πολιτική, Σαμαράς


Μάντσεστερ Γιουνάιτεντ: Πληρώνει τον Αλέξις Σάντσες για να φύγει! - Onsports.gr\nOnsports team\t03 Μαίου 2019, 22:26\nΜάντσεστερ Γιουνάιτεντ: Πληρώνει τον Αλέξις Σάντσες για να φύγει!\nΑπό τις μεγαλύτερες απογοητεύσεις των τελευταίων ετών στη Μάντσεστερ Γιουνάιτεντ αποτελεί ο Αλέξις Σάντσες και θεωρείται δεδομένο πως θα φύγει στο τέλος της σεζόν από το «Ολντ Τράφορντ».\nΟ Χιλιανός σταρ συνεχίζει τις μέτριες εμφανίσεις, γεγονός που έχει δυσαρεστήσει έντονα την διοίκηση της διάσημης αγγλικής ομάδας, αλλά και τον νέο κόουτς των «κόκκινων διαβόλων», Ολε Γκούναρ Σόλσκιερ.\n28 λεπτά πριν Ολυμπιακός: Χάνει Μιλάνο ο Ριντ, «τρέχει» για Παναθηναϊκό ΟΠΑΠ


Άγνωστες Ιστορίες: Επικοινωνία μεταξύ επιστημόνων και αρουραίων\nΜε ποντίκια κατάφεραν να επικοινωνήσουν ερευνητές του University College του Λονδίνου, του ΜΙΤ των ΗΠΑ και του πανεπιστημίου της Βαρκελώνης.\nΑπίστευτο και όμως αληθινό. Οι επιστήμονες χρησιμοποιώντας τεχνολογία αιχμής στο πεδίο της εικονικής πραγματικότητας, κατάφεραν για πρώτη φορά να φέρουν σε διαδραστική επικοινωνία ανθρώπους και αρουραίους.\nΟι ερευνητές επέτρεψαν σε αρουραίους να αλληλεπιδράσουν με ένα ρομπότ, το οποίο έλεγχε εξ αποστάσεως ένας άνθρωπος που βρισκόταν σε άλλο χώρο. Ταυτόχρονα ο άνθρωπος αλληλεπιδρούσε στο κυβερνο-διάστημα με μια ανθρωπόμορφη «προσωπικότητα εικονικής πραγματικότητας» ή αλλιώς «άβαταρ», η οποία ελεγχόταν από τις κινήσεις ενός αρουραίου που βρισκόταν σε άλλο χώρο.\nΟι ερευνητές πιστεύουν ότι η νέα τεχνολογία θα επιτρέψει την μελέτη της συμπεριφοράς των ζώων με τελείως νέους τρόπους, ενώ ανοίγει ευρύτερες νέες δυνατότητες για εφαρμογές σε διάφορα άλλα πεδία. Οι ίδιοι επιστήμονες είχαν πέρυσι «στείλει» εικονικά έναν επιστήμονα από τη Βαρκελώνη στο Λονδίνο, για να του πάρει συνέντευξη ένας δημοσιογράφος.\nΗ νέα τεχνολογία επιτρέπει την ψηφιακή (εικονική) μεταφορά μιας απεικόνισης (αβατάρ) κάποιου ανθρώπου σε ένα μακρινό μέρος, όπου μπορεί να αλληλεπιδράσει με άλλους ανθρώπους σαν να βρισκόταν πράγματι ανάμεσά τους. Αυτό επιτυγχάνεται είτε καθαρά μέσω εικονικής πραγματικότητας, είτε μέσω «ενσάρκωσης» του «αβατάρ» σε ένα ρομπότ, το οποίο ο άνθρωπος τηλεκατευθύνει κατά βούληση. Έτσι δύο άνθρωποι μπορούν εξ αποστάσεως να επικοινωνήσουν «σωματικά» τηλεκατευθύνοντας αντίστοιχα δύο ρομπότ, τα οποία βρίσκονται σε ένα κοινό χώρο.\nΑυτή τη φορά, τα πειράματα πήγαν ένα βήμα παραπέρα, καθώς αφορούσαν αλληλεπίδραση όχι μεταξύ ανθρώπων, αλλά μεταξύ ανθρώπων και ζώων. Οι επιστήμονες βρίσκονταν σε ένα εργαστήριο εικονικής πραγματικότητας στο πανεπιστήμιο της Βαρκελώνης, ενώ οι αρουραίοι σε ένα άλλο εργαστήριο σε απόσταση 12 χιλιομέτρων. Οι κινήσεις των ζώων μεταδίδονταν μέσω διαδικτύου στους υπολογιστές των ερευνητών, όπου ένας ανθρωπόμορφος «χαρακτήρας» (αβατάρ) αντιπροσώπευε τον αρουραίο. Κάθε φορά που το ζώο κινείτο, το ίδιο έκανε και το «αβατάρ» του στην εικονική πραγματικότητα.\nΑπό την πλευρά τους, οι ερευνητές δημιούργησαν μια δική τους «προσωπικότητα» (αβατάρ) που κινείτο στην ίδια εικονική πραγματικότητα με το αβατάρ του αρουραίου. Παράλληλα, οι κινήσεις του «αβατάρ» των επιστημόνων στέλνονταν μέσω Ίντερνετ στο εργαστήριο όπου βρισκόταν ο αρουραίος και, μέσω αυτών των κινήσεων, οι επιστήμονες έλεγχαν εξ αποστάσεως τις κινήσεις ενός ρομπότ-αρουραίου με ροδάκια, που βρισκόταν στο πραγματικό κλουβί του αρουραίου.\nΟ αρουραίος αλληλεπιδρούσε στον πραγματικό χώρο με ένα «ποντικόμορφο» ρομπότ, το οποίο αντιπροσώπευε έναν απομακρυσμένο άνθρωπο, ενώ ο άνθρωπος αλληλεπιδρούσε στον εικονικό χώρο με ένα ανθρωπόμορφο «αβατάρ» που αντιπροσώπευε έναν απομακρυσμένο αρουραίο.\nΣτην επιστημονική ομάδα περιλαμβάνεται και ο Έλληνας ερευνητής Ηλίας Γιαννόπουλος, ο οποίος εργάζεται στο Εργαστήριο EVENT της Σχολής Ψυχολογίας του πανεπιστημίου της Βαρκελώνης. Ο Έλληνας επιστήμονας σπούδασε ηλεκτρολόγος-μηχανολόγος στα πανεπιστήμια Χέριοτ-Βατ και Στραθκλάιντ της Σκωτίας, ενώ έχει εργαστεί στις ελληνικές εταιρείες ρομποτικών συστημάτων Soukos Robots, που εδρεύει στη Λάρισα, καθώς και Theon Sensors, που εδρεύει στην Αθήνα.


Ενοικίαση αυτοκινήτου σε Βιλένα - Σύγκριση με τη Skyscanner\nΣυγκρίνετε τις επιλογές ενοικίασης αυτοκινήτου σε Βιλένα\nΠρολάβετε τα πλήθη και απολαύστε όσο το δυνατόν περισσότερο την απόδραση στην πόλη Βιλένα ενοικιάζοντας αυτοκίνητο. Είναι πανεύκολο: κάνετε κράτηση online, κατεβαίνετε από το αεροπλάνο και φεύγετε οδηγώντας. Θα πρέπει να περάσετε από τον έλεγχο διαβατηρίων και να δείξετε και το δίπλωμα οδήγησής σας στους ευγενικούς υπαλλήλους στον γκισέ της εταιρείας ενοικίασης αυτοκινήτων, ωστόσο καταλαβαίνετε ότι αυτό είναι απαραίτητο.\nΔεν χρειάζεται να μπερδευτείτε με πολύπλοκα συστήματα δημόσιας συγκοινωνίας: απλώς μπείτε στο αυτοκίνητο που έχετε ενοικιάσει και φύγετε. Με τα ξενοδοχεία μας σε Βιλένα μπορείτε να βρείτε και να συγκρίνετε τις καλύτερες τιμές για ξενοδοχεία με πάρκινγκ ώστε εσείς και το αυτοκίνητό σας να έχετε κάπου να μείνετε.\nΜε τη Skyscanner μπορείτε να επιλέξετε το αυτοκίνητο που θέλετε, στην τιμή που θέλετε. Απλώς πείτε μας τις ημερομηνίες που ταξιδεύετε και θα σας δείξουμε ποια αυτοκίνητα είναι διαθέσιμα από διάφορες εταιρείες ενοικίασης αυτοκινήτων σε Βιλένα. Αν ψάχνετε ένα χαριτωμένο κάμπριο για μια ρομαντική απόδραση, ένα μίνι βαν για ανδρική παρέα ή ένα hatchback αυτοκίνητο για ένα οικογενειακό ταξίδι, θα σας δείξουμε τις καλύτερες δυνατές προσφορές και θα σας βοηθήσουμε να εξοικονομήσετε χρήματα.\nΜόλις δείτε όλα τα κορυφαία αξιοθέατα που έχει να προσφέρει η πόλη Βιλένα, μπορείτε να βάλετε τη ζώνη σας και να πάτε για εξερεύνηση. Οδηγήστε στην εξοχή για να απολαύσετε μια μοναδική θέα της πόλης Βιλένα, επισκεφτείτε μια κοντινή πόλη χωρίς πρόβλημα ή απλώς απολαύσετε την αίσθηση του ανοιχτού δρόμου στα λάστιχά σας. Η ενοικίαση αυτοκινήτου στην πόλη Βιλένα σας δίνει πολλές δυνατότητες και εξαλείφει το άγχος να εξερευνήσετε νέα μέρη.\nΕνοικιάζοντας αυτοκίνητο στην πόλη Βιλένα δεν χρειάζεται να ανησυχείτε για το πώς θα μεταβείτε από και προς το αεροδρόμιο. Δεν υπάρχει πλέον πανικός για συγκοινωνιακές συνδέσεις που δεν προλαβαίνετε: το αυτοκίνητο που θα νοικιάσετε είναι έτοιμο όταν είστε κι εσείς. Δεν θα έχετε άγχος στο ταξίδι σας αρκεί να θυμάστε να ακούτε τα νέα σχετικά με την τοπική οδική κυκλοφορία και να έχετε αρκετό χρόνο στη διάθεσή σας για να φτάσετε στο αεροδρόμιο.\nΠτήσεις προς Βιλένα


"My Secrets": Γνωρίζοντας τον Νάσο.....!!!\nΕίναι το ομολογώ ένα κρυφό μας χαρτί που πραγματικά μας δυσκόλεψε πολύ αν πρέπει να ανεβάσουμε την παρουσίαση ή όχι.Δεν είχαμε κάποιο σοβαρό λόγο απλά δεν γνωρίζαμε αρκετά πράγματα για τον Νάσο Παπαργυρόπουλο.\nΠρίν λίγο καιρό τον είδαμε να συμπρωταγωνιστεί όμως και στην ταινία "Show Bitch" του Νίκου Ζερβού και ομολογούμε ότι εκεί δεν τον πολυπροσεξάμε,ήταν και νέος πολύ και ήταν και η πρώτη του ταινία.\nΑπό τότε βέβαια μέχρι το σήμερα έχουν αλλάξει πολλά και ίσως και ο Νάσος να έχει ακολουθήσει κάποιον άλλον τρόπο ζωής.Το σίγουρο είναι ένα,παραμένει "πειρασμός" σε ακόμη μεγαλύτερο βαθμό και αυτό φαίνεται!!!!\nΟ Νάσος Παπαργυρόπουλος,πραγματικά προκαλεί εμφράγματα με κάθε φωτογραφια που ανεβάζει και γιατί όχι αφού όπως φαίνεται διαθέτει το "πακέτο" της εποχής και φαίνεται να ξέρει να παίζει πολύ καλά αυτό το παιχνίδι.\nΚαι φυσικά.όσες το επιθυμείτε,ο Νάσος είναι εδώ και φυσικά μπορείτε να τον βρείτε και στο facebook άλλα και στο instagram του.\nΑπό Ilias nisirios στις Σεπτεμβρίου 07, 2017\nΕτικέτες Ν.Παπαργυρόπουλος, Νάσος Παπαργυρόπουλος, MEN, N.Papargyropoulos, Nasos Papargyropoulos


Εδώ αυτό το κάμπινγκ αξίζει για την τοποθεσία του, το φυσικό κάλλος.\nΤο διαπερνά ένα ποταμάκι κρύο που καταλήγει στη θάλασσα και μπορείς εκτός απο το να βουτήξεις μέσα, να δεις βατραχάκια, χελωνίτσες.. Στην παραλία αφήνει τα αβγά της και η θαλάσσια χελώνα.\nΑυτό που έχω να πω είναι ότι το μέρος είναι για φυσιολάτρες και για οικογένειες που αφήνουν τα παιδιά τους ανοικτά στην εξερεύνηση.\nΜπορείς να στήσεις τη σκηνή του πάνω στο ποταμάκι και να βάζεις τα φρούτα σου σε σακούλα δεμένη μέσα στο ποτάμι να στα παγώσει. Μπορείς να πηδήξεις μέσα στο ποτάμι, αν είσαι αρκετά γενναίος, για να δροσιστείς.\nΗ παραλία και το κάμπινγκ αυτό είναι της "συμπερίληψης", είναι όλα ευπρόσδεκτοι. Είναι υπέροχη αίσθηση που σου δίνεται απο τους κάμπερς στους οποίους απευθύνεται.\nΕλάχιστη η οικοδόμηση γύρω γύρω και το τοπίο είναι παρθένο και επικρατεί η ηρεμία και η χαλαρότητα.\nΕπίσης ένα μεγάλο συν, δεν βάζεις το αυτοκίνητό μου μέσα να γυρνοβολάς. Το αφήνεις μπροστά.\nΤο κάμπινγκ δεν έχει ανέσεις, δεν έχει ταβέρνα, δεν έχει καλές τουαλέτες, δεν έχει wifi.\nΈχει ένα μπαράκι μικρό στην παραλία που παίζει ροκάκια, πολύ καλή μουσική και έχει πολλά χαμόγελα.\nsonia123 1 αξιολογήσεις\n20 Αυγούστου, 2020 (Ενημερώθηκε: 20 Αυγούστου, 2020)\nΕναλλακτικό με όμορφη ατμόσφαιρα. Φτηνό, ήσυχο με σκιά. Ο ίδιοκτήτης ψέκαζε το σύμπαν συνεχώς για υγιειονομικούς λόγους. δεν συνίσταται για το κποινό της Μπάρου - Μυκόνου. Το μπαρα εξαιρετικό αν και μικρό. Το μικρό S/M με λίγα πράγματα και πανάκριβα. Ειδυλλιακό με ποταμάκι ππου διασχίζει το camping. Ιδανικό για χαλάρωση. Τα πάντα είναι φθαρμένα αλλά πεντακάθαρα και συνεχή παροχή ζεστού νερού. Για μαγείρεμα είχε 2 μάτια της συμφοράς και τα ψυγεία λίγα σε λειτουργία. Οι Πέτρος και Θεοδόσης ευγενέστατοι, χαμογελαστοι, φιλικοί και εξυπηρετικοί.\nΚαι για μας για το δικό μας γούστο, συνεχίζοντας τις προηγούμενες αξιολογήσεις, το Κρόνος είναι το ωραιώτερο κάμπιγκ. Σαν ένα ελεύθερο κάμπιγκ στην άμμο, και δίπλα σε ένα ποταμάκι, με πολλές σκιές, ένα καφε-μπαράκι και ένα ταβέρνο-μεζεδοπωλείο στη παραλία και ένα μαγαζάκι με καλές τιμές. Τουαλέτες ντουζιέρες 30ετίας κ βάλε. Αχ Ελλάδα σ αγαπώ. Στη ρεσεψιόν στο μπαρ και στο μαγαζάκι φιλικότατοι εξυπηρετικότατοι κ ευγενέστατοι σ' οτιδήποτε και να τους ζητηθεί. Ο κόσμος, οι πελάτες του κάμπιγκ, οι περισσότεροι σα γνωστές φάτσες που τις έχω ξανασυναντήσει, αλλά δεν έτυχε νάχουμε μιλήσει΄.\nΑμμουδιά για μπάνιο κ για βοόλτες. Στο ποταμάκι που χύνεται στη θάλασσα μια πέτρινη γέφυρα. Στις όχθες στην άμμο καθόμαστε και στο νερό τα παιδιά παίζουν\nΈχουμε πάει ώς σήμερα 2 χρονιές και περιμένουμε να έρθουν οι μέρες να ξαναπάμε.\nΠολυ καλο camping. Φιλοξενο και ευχαριστο προσωπικο!\nΗ παραλια υπεροχη. Γενικα ειναι ενα ησυχο camping καταλληλο για παρεες και ιδανικο για χαλαρωση!!!\nPanagiotiw 1 αξιολογήσεις\nΕχω επισκεφτει το συγκεκριμενο καμπινγκ τρεις χρονιες συνεχομενα. Και τις 3 φορες ητανε τελη Αυγουστου- αρχες Σεπτεμβρη οποτε ειχα αποφυγει τον σχετικο συνωστισμο στις τουαλετες. Η απολυτη ομορφια αυτου του καμπιγκ ειναι αδιαμφισβητητα το ποταμακι που περναει κατα μηκος του. Εχει απο θαλασσια χελωνακια μεχρι ακινδυνα νεροφιδα και μπορεις να βαλεις το κρασακι σου η το καρπουζακι σου μεσα και να το χεις παγωμενο. Ξαναπηγαινα με κλειστα τα ματια.\nHappy_Campistas Κορυφαίοι 1000 Αξιολογητές 2 αξιολογήσεις\nΔεν έχω να προσθέσω πολλά περισσότερα από αυτά που έχουν ήδη γραφτεί... Το Κρόνος είναι η επιτομή του free camping σε ένα στοιχειωδώς οργανωμένο χώρο, όπου οι σκηνές είναι μέσα στο δάσος, και οι τουαλέτες ενίοτε έχουν νερό - και ακόμη πιο σπάνια κλειδαριές.\nΣτην κλίμακα love it or hate it ψηφίζω absolutely love it, και μετά το 2011 και το 2013 ανανεώνω το ραντεβού μου για το 2014 (διότι σίγουρα ακόμη κι αν λείπει η διοίκηση, το camping θα υπάρχει, και όπως λέγαμε οι τουαλέτες δεν πολυδουλεύουν έτσι κι αλλιώς).\nvanidio Κορυφαίοι 1000 Αξιολογητές 2 αξιολογήσεις


Αληθεύει ότι η σοκολάτα προκαλεί σπυράκια; - Onmed.gr\nΤην επιστημονική απάντηση σε έναν "μύθο" που μας ακολουθεί από τα παιδικά μας χρόνια δίνει μια νέα έρευνα που παρουσιάστηκε στο ετήσιο συνέδριο της Αμερικανικής Ακαδημίας Δερματολογίας.\nΗ επικεφαλής της έρευνας, ερευνήτρια Samantha Block, υποστηρίζει ότι "οι αριθμοί μιλούν από μόνοι τους". Η σοκολάτα είναι σαφές πως επιδεινώνει τα συμπτώματα της ακμής (σπυράκια).\nΕσωτερικά σπυράκια: Γιατί εμφανίζονται και πώς θα τα εξαφανίσετε\nΣπυράκια: Δείτε πώς ακριβώς δημιουργούνται (βίντεο)\nΠώς θα καταλάβεις τι τύπο ακμής έχεις\nΑΚΜΗ ΚΑΙ ΣΟΚΟΛΑΤΑ\nΣΠΥΡΑΚΙΑ ΚΑΙ ΣΟΚΟΛΑΤΑ


Eπιδοτήσεις τριών αστέρων για ξενοδοχεία – ΔΗΜΟΣ ΣΑΜΟΘΡΑΚΗΣ\nEπιδοτήσεις τριών αστέρων για ξενοδοχεία\nΕιδικότερα, το πρόγραμμα «Επιχειρηματικότητα των Νέων» του επενδυτικού νόμου δίνει απευθείας επιχορηγήσεις που μπορούν να φτάσουν μέχρι το ποσό των 500.000 ευρώ για τις δαπάνες που αφορούν την ίδρυση, την οργάνωση και τη λειτουργία της επιχείρησης. Διευκρινίζουμε ότι το μέγιστο ποσό των 500.000 ευρώ δίνεται κατά τα πρώτα πέντε χρόνια μετά την ίδρυση και λειτουργία της επιχείρησης, υπό την προϋπόθεση ότι το κατ’ έτος χορηγούμενο ποσό δεν μπορεί να υπερβαίνει το 33% του συνόλου της διατιθέμενης ενίσχυσης. Δηλαδή μπορεί η ενίσχυση να είναι ύψους μέχρι 100.000 ευρώ το έτος.\nΑΜΟΙΒΕΣ – ΤΟΚΟΙ – ΠΑΓΙΑ ΕΞΟΔΑ\n– Για μικρές επιχειρήσεις το ελάχιστο κόστος είναι 150.000 ευρώ.\n– Για πολύ μικρές επιχειρήσεις το ελάχιστο κόστος είναι 100.000 ευρώ.\nΤα επενδυτικά σχέδια υποβάλλονται πρώτα ηλεκτρονικά μέσα από το Πληροφοριακό Σύστημα Κρατικών Ενισχύσεων (www.ependyseis.gr) και έπειτα εντύπως στα παρακάτω γραφεία, απ’ όπου επίσης οι ενδιαφερόμενοι μπορούν να αντλούν πληροφορίες:\n8 Mαίου 2012 -πηγη: ethnos.gr


« Οι Ιχθύαγες δε φοβούνται το σκοτάδι,» μου απάντησε μελαγχολικά. « Τα βράδια βλέπουμε καλά χωρίς φως και ακούμε ακόμα καλύτερα. Για μας η φωτιά είναι μόνο κάτι που καταστρέφει. Είμαστε λαός που αρέσκεται σε αυτά που έχει. Δε μας αρέσουν τα κόλπα και τα τεχνάσματα του νου. "Το πιο χρήσιμο εργαλείο είναι το σώμα μας", λέει ένα παλιό γνωμικό των γονέων μας.»\n« Τότε γιατί εσείς κάθεστε μαζί μου στη φωτιά, και γιατί έχετε ακόντια μαζί σας;»\n« Διαταγές του Βασιλιά Χειμώνα. Βλέπεις, ο καλός Βασιλιάς έχει αποφασίσει πως οι Ιχθύαγες θα πρέπει να αλλάξουν. Με τα λόγια του, δε θα πρέπει να να περιοριστούμε στο σώμα μας και πρέπει να αρχίσουμε να χρησιμοποιούμε τα αντικείμενα για πράγματα περισσότερο από τροφή. Πολλά έχουν αλλάξει στη χώρα των Ιχθυάγων. Είναι καλός ο Βασιλιάς και σοφός. Αντιλαμβάνεται πότε πρέπει να γίνονται οι αλλαγές και πώς πρέπει να μάθουμε να ζούμε για τις νέες εποχές.»\n« Κουτός είναι και κοντόφθαλμος!» φώναξε ένας φρουρός από αυτούς που κάθονταν στο σκοτάδι και άρχισε να έρχεται προς το μέρος μας. « Αλλήγορο Βασιλιά τον φωνάζουν, μα αλλόκοτο θα πρεπε να το λένε. Αρέσκεται στο να μας λέει να ξεχάσουμε πως ζούμε και μας διατάζει να παίρνουμε παραδόσεις από άλλους λαούς. Αφήνει συνήθειες τόσων γενιών να διαλυθούν στη λήθη. Μας αγοράζει και μας πουλά με αντάλλαγμα ξενικά τεχνάσματα και φανταστικά πλούτη.»\n« Αρκετά Ευχινόστομε!» βρόντηξε και άστραψε ο Αγαθίτης που είχε σηκωθεί όρθιος και κρατούσε το δόρυ του σφιχτά. « Μη ξεχνάς πως είσαι ένας από τους φρουρούς. Έχεις ορκιστεί πίστη και τιμή στον Χειμώνα όπως και οι υπόλοιποι.»\n« Ορκίστηκα πίστη στο Βασιλιά,» είπε πιο χαμηλά ο φρουρός, « και η Διαδοχή πλησιάζει. Ούτε ο Χειμώνας κατάφερε να σταματήσει αυτή τη παράδοση παρά τη πίστη του στους νέους τρόπους. Η Παράδοση είναι ακόμα δυνατή στα μέρη μας Ομιλητή και η Ιλάειρα θα νικήσει»\n« Αυτό θα φανεί σε λίγες μέρες» είπε ο Αγαθίτης βλέποντας τον φρουρό να απομακρύνεται στη θέση του. « Ότι και να γίνει θα το δεχθούμε με τιμή.»\nΚανείς δε μίλησε μετά από αυτό. Τα τελευταία κόκαλα μαζεύτηκαν στους σάκους και όποιος δεν είχε τελειώσει το προσωρινό του κρεβάτι το ετοίμασε σιωπηλά χωρίς να κοιτά τον Αγαθίτη.\nΤην επόμενη μέρα το ταξίδι μας δεν ήταν μεγάλο. Όπως είχε προβλέψει ο Οδηγητής φθάσαμε στις περιοχές των Ιχθυάγων αρκετά νωρίς, στα δύο δέκατα της μέρας. Ρωτώντας τον Αγαθίτη για το τρόπο με τον οποίο μετρούσαν το χρόνο, εφόσον ο ήλιος δε κινείται στον ουρανό, μου είπε ότι ήταν μια κατασκευή του Βασιλιά που τους το επέτρεπε. « Πήρε ένα δοχείο, μέχρι τη μέση γεμάτο με νερό,» μου είπε. « Στη συνέχεια έφτιαξε μια ράβδο από μαλακό καλάμι και το στιγμάτισε με λευκές τελείες. Στην αρχή της ράβδου, κοντά στη λαβή, έβαλε τις τελείες με μεγάλες αποστάσεις μεταξύ τους και όσο πλησίαζε προς το άλλο άκρο μείωνε τις αποστάσεις τόσο όσο που στις δύο τελευταίες τελείες μπορούσες να χωρέσεις μόνο το μικρό σου δάκτυλο . Όταν θέλουμε να δούμε σε ποια στιγμή της μέρας είμαστε απλά βουτάμε τη ράβδο στο δοχείο και κοιτάμε σε ποια τελεία έχει βραχεί.» Μου εξήγησε όταν το ρώτησα ότι το νερό υπακούει στη θέληση της Σελήνης. Όσο η νύχτα και η δύναμη της Σελήνης πλησιάζει τόσο το νερό αρχίζει να υψώνεται καθώς ελκύεται από τη αυτή. Η μόνη αδυναμία του μηχανισμού αυτού ήταν ότι δε μπορούσε να χρησιμοποιηθεί τη νύχτα μιας και η Σελήνη παρέμενε ανένδοτη στην ίδια θέση σε όλη τη διάρκειά της.\nΌταν ο Αγαθίτης τελείωσε τις λεπτομέρειες του μηχανισμού είχαμε πλέον φθάσει στη πόλη. Ήταν στερεωμένη σε ξερό και σκληρό κόκκινο έδαφος όπως και οι άλλες περιοχές που περάσαμε. Τείχη δεν υπήρχαν και οι δρόμοι φαίνονταν σαν να είχαν σχηματιστεί από τις πατημασιές των κατοίκων παρά από κάποια επίσημη αρχή. Τα κτίρια ήταν αρκετά χαμηλά, και παρότι έδειχναν να είχαν κατασκευαστεί εδώ και καιρό ήταν αρκετά απλά. Κατασκευασμένα με βάση το ξύλο και κάποιο είδος ελαφρού πηλού, τα πιο πλούσια από αυτά έφεραν διακοσμητικά σκαλίσματα κοντά στις πόρτες και στα παράθυρα με αναπαραστάσεις κυμάτων και ζώων της θάλασσας. Σε παρόμοιο ύφος και μάλλον επιβάλλοντας την απλότητα αυτή, το ανάκτορο του βασιλιά Χειμώνα ξεχώριζε μόνο από το ύψος και την πιο περίπλοκα σκαλίσματα στην πόρτα. Στην ουσία τα μόνα πράγματα που έκαναν το ανάκτορο πραγματικά να διαφέρει από τα υπόλοιπα κτίρια ήταν ένα μικρός ημικυκλικός υπαίθριος χώρος που διαγράφονταν από μία σειρά πέτρες και οι δύο φρουροί που στέκονταν έξω από την είσοδο.\n« Φωνάξτε το Βασιλιά. Επιστρέψαμε,» είπε ο Αγαθίτης σε έναν από τους φρουρούς που πήγε αμέσως μέσα να μεταφέρει το μήνυμα. Μετά από λίγα δευτερόλεπτα επέστρεψε και πίσω του τον ακολούθησε ο Βασιλιάς. Τον έβλεπα να μετακινεί αργά τα άκρα του καθώς έσκυβε για να περάσει τη μικρή πύλη. Φορούσε τα ίδια ρούχα με τους υπόλοιπους φρουρούς με ένα λεπτό, χρυσό περιβραχιόνιο στο δεξί του χέρι που ταίριαζε αρκετά με το βαθύ και έντονο μπλε χρώμα του δέρματος του. Σε ένα ύψος πολύ κοντά στα τρία μέτρα έκρυψε τον ήλιο όταν πλησίασε εμένα και τον Αγαθίτη.\n« Καλώς ήρθατε,» είπε με μια βαθειά και ήρεμη φωνή.\n« Καλώς σε βρίσκουμε, Άρχοντα» απάντησε ο Αγαθίτης, περιμένοντας τις διαταγές του Βασιλιά ο οποίος είχε αρχίσει να περιεργάζεται το κοινό που έβλεπε με το βλέμμα του.\n«Μίλησέ μου» διέταξε χωρίς να καθυστερήσει.\n« Η αποστολή ήταν επιτυχής.»\n« Μπορείς να εισέλθεις για τις λεπτομέρειες.»\n« Και ο ξένος;» ρώτησε ο Αγαθίτης αμέσως. « Τον στέλνει ο Φύλακας...»\n« Μπορεί να περάσει μέσα,» απάντησε ο Βασιλιάς αφού μου έριξε μια τελευταία ματιά και σχημάτισε ένα μικρό χαμόγελο στο άκουσμα του φύλακα.\nΗ εσωτερική διακόσμηση του ανακτόρου ήταν ακόμα πιο απλή από το εξωτερικό. Οι τοίχοι ήταν κενοί, χωρίς διακόσμηση και το μόνο έπιπλο στη μοναδική αίθουσα του κτιρίου ήταν ο ξύλινος θρόνος που βρίσκονταν στο κέντρο και πίσω από μια μικρή εστία φωτιάς στερεωμένη σε ένα τετράγωνο βωμό. Αρκετά μεγάλος για να φιλοξενήσει τις διαστάσεις του βασιλιά ο θρόνος ήταν μάλλον η πιο περίπλοκη κατασκευή που είχα δει μέχρι τώρα. Παρότι στη μορφή έμοιαζε με μία απλή καρέκλα με βραχίονες, κάθε σημείο του θρόνου ήταν σκαλισμένο με διάφορα σχήματα και μορφές, όλα ενωμένα και συνδεδεμένα μεταξύ τους ώστε να σχηματίζουν μια μεγάλη και περίτεχνη μονοκονδυλιά.\n« Αφηγήσου, φίλε μου,» πρόσταξε ο Βασιλιάς τον Αγαθίτη όταν κάθισε στην καρέκλα.\n« Βρήκαμε το Φύλακα ύστερα από τριάντα μέρες ταξίδι. Μας επέτρεψε να διανυκτερεύσουμε δίπλα του και μας προσέφερε νερό και αλάτι αλλά δεν μας φιλοξένησε, όπως μας είχες πει. Του μετέφερα το μήνυμα προσωπικά και την επόμενη μέρα μου ζήτησε να συνοδεύσω τον ξένο σε εσένα. Το ταξίδι μας ήταν γρήγορο καθώς ο ξένος μετέφερε ιδιοκτησία του Φύλακα.»\n« Σε ευχαριστώ Αγαθίτη,» είπε ο Βασιλιάς όταν ο φρουρός τελείωσε τη σύντομη αναφορά του. « Μπορείς να αποχωρήσεις και να ξεκινήσεις τις προετοιμασίες για τη Μεταβίβαση.»\n« Ώστε αποφασίστηκε η Μεταβίβαση...» είπε ο Αγαθίτης δείχνοντας στεναχωρημένος από το νέα. « Θα μπορούσα να αποφύγω αυτό το καθήκον τουλάχιστον;»\n« Είσαι ο Ομιλητής μου,» του υπενθύμισε ο βασιλιάς απαλά. « Αν μπορούσα να αλλάξω κάτι θα το άλλαζα. Αλλά δεν είναι κάτι που μπορώ να ελέγξω.»\n« Μάλιστα. Σε ευχαριστώ Βασιλιά Χειμώνα,» είπε ο Αγαθίτης και αποχώρησε από την αίθουσα, με σκυμμένο κεφάλι, φανερά προβληματισμένος.\n« Ξένε, μεταφέρεις κάτι για μένα;» με ρώτησε ο βασιλιάς,\n«Μάλιστα,» είπα και έβγαλα από τη τσάντα μου το κουτί που μου είχε δώσει ο φύλακας. Το έδωσα στον Βασιλιά με προσοχή προσπαθώντας να μην τον ακουμπήσω και να μην το πλησιάσω αρκετά. Δεν ήξερα πως θα ερμήνευε τις κινήσεις μου.\nΟ Βασιλιάς άνοιξε το κουτί και διάβασε ένα κομμάτι χαρτί που βρήκε μέσα, ενώ εγώ καθόμουν απόλυτα ήσυχος και όρθιος μπροστά του. Όταν τελείωσε, σηκώθηκε από το θρόνο του και κατευθύνθηκε προς τη φωτιά. Άνοιξε ένα μικρό σακούλι που είχε πάρει από το κουτί του φύλακα και έριξε μια χούφτα σκόνη στη φωτιά. Η μυρωδιά της Αρτεμισίας γέμισε αμέσως το δωμάτιο παρά της μικρή ένταση της φλόγας.\n« Σε χαιρετώ ως φιλοξενούμενο και ισότιμο, ξένε. Μπορείς να παραμείνεις εδώ για όσο θελήσεις. Είσαι ελεύθερος να δειπνήσεις και να ξεκουραστείς σε αυτή την αίθουσα. Θα προστάξω δύο φρουρούς μου να φέρουν ένα κρεβάτι για να είσαι πιο άνετα. Θα χρειαστώ όμως τη βοήθειά σου τη δέκατη ώρα, οπότε και θα περάσω να σε πάρω.»\nΤελειώνοντας τα λόγια του ο Βασιλιάς μάζεψε το κουτί από το θρόνο του και κατευθύνθηκε προς την έξοδο. « Μην ανησυχείς,» μου είπε « είναι απλά κάποιες τελετές που πρέπει να γίνουν» και έφυγε αφήνοντάς με μόνο, ανάμεσα από το θρόνο και τη φωτιά.